Нью-Йоркдаги праймеризда Трамп ва Клинтон ғолиб бўлди\n08:17 / 20.04.2016\nНью-Йорк штатида АҚШ президенти лавозими учун сайловларда партиялар номидан иштирок этувчи ягона номзодни аниқлаш бўйича бирламчи сайловларда Дональд Трамп ва Хиллари Клинтон ғолиб бўлди\nКлинтон сайловолди штаби раҳбарининг айтишича, Клинтоннинг партия бўйича рақиби Берни Сандерсда жорий сайлов кампаниясида "деярли ҳеч қандай имконият қолмади", Клинтоннинг Нью-Йоркдаги муваффақияти эса унинг демократлар номидан расмий номзод сифатида қўйилиши йўлида муҳим "қадам" бўлди. Бу ҳақда Associated Press ахборот агентлиги маълум қилди.\nСобиқ Давлат котиби сайловларда иштирок этиши учун демократлар партия қурултойида 2383 делегатнинг қўллаб-қувватловини олиши керак. Қурултой 25-28 июлда Филадельфияда бўлиб ўтади. Ҳозирда унга 1791 делегат, Сандерсга 1115 делегат овоз берган.\nДональд Трампга эса 1237 овоз керак, айни вақтда уни 756 делегат қўллаб-қувватламоқда. Республикачиларнинг партия қурултойи Кливлендда бўлиб ўтади. Трампнинг рақиблари сенатор Тед Круз 559 овоз, Огайо губернатори Жон Кейсик эса 144 овоз тўплаган.


ЎзА - Мурожаат қилиш ҳуқуқи кафолатлари кучайтирилди\n20.09.2017 17:09 Янги қонунларга шарҳлар\nМурожаат қилиш ҳуқуқи кафолатлари кучайтирилди\nМурожаатга эътибор инсонга, унинг дарду ташвишига бўлган эътибордир. Бу масала мамлакатимизда алоҳида эътиборда экани давлат сиёсатининг инсонпарварлиги, халқчиллиги намунасидир.\nМурожаат қилиш – фуқароларнинг муҳим сиёсий ҳуқуқларидан бири ҳисобланади. Мурожаатлар орқали халқимизнинг кайфияти, шарт-шароити, олиб борилаётган ислоҳотларга муносабатини билиш мумкин.\nМурожаатларга муносабат тубдан ўзгаргани сабаб халқимиз давлат органлари ва мансабдор шахслар фуқаролар ва жамият олдида масъул эканлигини, халқ манфаати устуворлигини ўз ҳаётларида яққол ҳис қила бошлади. Бу Президентимиз Шавкат Мирзиёевнинг “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги фармонида мурожаатлар билан ишлаш тизимини тубдан такомиллаштиришга оид қўйилган вазифанинг амалда таъминланаётгани натижасидир.\nФармонга мувофиқ ишлаб чиқилган «Жисмоний ва юридик шахсларнинг мурожаатлари тўғрисида»ги Ўзбекистон Республикаси қонунига ўзгартиш ва қўшимчалар киритиш ҳақида"ги қонун шу йил 12 сентябрда матбуотда эълон қилинди ва кучга кирди. Унга кўра, янги таҳрирдаги «Жисмоний ва юридик шахсларнинг мурожаатлари тўғрисида»ги қонун тасдиқланди.\n6 боб, 38-моддадан иборат янги таҳрирдаги қонуннинг энг муҳим янгилиги унинг амал қилиши давлат иштирокидаги ташкилотларга нисбатан ҳам татбиқ этилишидир. Бунинг моҳияти шундаки, аввалги қонунда давлат органларига мурожаат қилиш кафолатлари акс этган бўлса, энди бунинг доираси кенгайтирилди. Яъни энди давлат улуши мавжуд бўлган тижорат ташкилотларига мурожаатлар ҳам қонун ҳимоясида бўлади.\nЯна бир муҳим янгилик – мурожаатларни кўриб чиқишнинг асосий принциплари белгилаб қўйилди. Яъни қонунда анъанавий принциплар билан бир қаторда мурожаатларни ўз вақтида ва тўлиқ кўриб чиқиш, мурожаатларга нисбатан талабларнинг бир хиллиги, мурожаатларни кўриб чиқишда бюрократизм ва сансоларликка йўл қўйилмаслиги каби махсус принциплар белгиланди.\nГоҳида шундай ҳолатлар ҳам учрайдики, фуқаро мурожаатда уч ёки тўртта масалани ҳал қилишни сўрайди, амалда эса унинг фақат битта талаби кўриб чиқилади. Шунинг учун ҳам қонунга “тўлиқ кўриб чиқиш” деган алоҳида раҳбарий талаб киритилди. Халқона айтганда “отангга бор, онангга бор” қабилидаги сансоларлик фуқароларни қийнаётган омиллардан. Шунинг учун ҳам бундай ҳолларга йўл қўймаслик мақсадида юқоридаги принцип белгилаб қўйилди.\nҲуқуқшунослик фани назариясидан маълумки, қонунларда принциплар шунчаки белгиланмайди. Принцип бутун бир қонуннинг мазмун-моҳиятини ўзига бўйсундирувчи, раҳбарий қоидадир. Агар қонуннинг бошқа нормалари фуқароларга турлича талаб ва мажбуриятлар юклашга йўл қўйганида ҳам қонуннинг принциплари устуворлик қилади. Ҳар қандай ҳолда ҳам бюрократизмга йўл қўйилиши тақиқланади.\nҚонунга "Асосий тушунчалар" деган янги модда киритилди. Унда мурожаатлар амалиётида кўп учраётган янги тушунчаларнинг мазмуни белгилаб берилди. Улар қаторидан “электрон мурожаат”, “такрорий мурожаат”, “аноним мурожаат”, “мурожаатнинг дубликати”, “оммавий қабул”, “видеоконференцалоқа”, “давлат иштирокидаги ташкилот” кабилар ўрин олган.\nХабарингиз бор, аввал электрон мурожаат учун электрон рақамли имзо талаб қилинган. Бу мурожаат қилишни анча чегаралайдиган омил эди. Чунки электрон рақамли имзо олишнинг ўзи алоҳида тартиб-таомилни талаб қилади. Бундай чекловни бартараф этиш мақсадида қонундан "электрон рақамли имзо билан тасдиқланган бўлиши керак", деган талаб чиқарилди. Албатта, бу жуда катта қулайлик бўлиб, фуқароларнинг узоғини яқин қилишга, маблағи тежалишига, оворагарчиликларнинг олди олинишга замин яратди.\nҚонунда янги институт – жисмоний ва юридик шахслар вакилларининг оммавий қабулларини ташкил этилиши мумкинлиги мустаҳкамлаб қўйилди. Эндиликда оммавий қабул ҳовлиларга (квартираларга), бошқа биноларга ва жойларга бирма-бир кириб чиқиш орқали ҳам ўтказилиши мумкин.\nБундан ташқари, қонунда оғзаки мурожаатлар реал вақт режимида ахборот-коммуникация технологияларидан фойдаланган ҳолда, жумладан, давлат органларининг, ташкилотларнинг ишонч, тезкор алоқа телефонлари орқали ва видеоконференцалоқа воситасида ҳам берилиши мумкинлиги қайд этилди. Буларнинг барчаси мурожаат этган шахслар ҳуқуқлари ҳимоя қилиниши, улар томонидан кўтарилган масалалар қонун доирасида кўриб чиқилишини кафолатлашга хизмат қилади.\nҚонундаги яна бир муҳим янгилик – бу Халқ ва виртуал қабулхоналар, Ўзбекистон Республикаси Президентининг Халқ қабулхоналари ва Виртуал қабулхонаси, уларнинг асосий вазифалари, Президент Халқ қабулхоналарининг ҳуқуқ ва мажбуриятлари, Президентнинг Виртуал қабулхонаси томонидан мурожаатларга доир масалалар бўйича реал вақт режимида маслаҳатлар бериш, давлат органларининг, ташкилотларнинг ва улар мансабдор шахсларининг виртуал қабулхоналарини ташкил этиш каби масалалар қонунан тартибга солинганлигидир. Албатта, бу фуқаролар ҳуқуқ ва эркинликларини ҳимоя қилишга, Президентнинг Халқ қабулхоналари ва Виртуал қабулхонаси мақомини қонун йўли билан янада мустаҳкамлашга, уларнинг ҳуқуқий таъсир ва имкон доираларини янада оширишга хизмат қилади.\nҲозирги вақтда қатор органлар ўзларининг виртуал қабулхоналарини ташкил қилган. Мурожаатларни қабул қилишнинг бундай ҳолатини қонунан мустаҳкамлаш мақсадида қонуннинг 14-моддасида аҳоли билан тўғридан-тўғри мулоқотни ташкил этиш, мурожаатларнинг кўриб чиқилиши устидан тизимли мониторинг ва назоратни амалга ошириш, шунингдек, мурожаатлар билан ишлашда замонавий ахборот-коммуникация технологияларидан фойдаланиш мақсадида давлат органлари, ташкилотлар ва улар мансабдор шахслари ўз виртуал қабулхоналарини ташкил этиши мумкинлиги белгилаб қўйилди.\nМаълумки, ҳар қандай ишда муваққият гарови бу – тартиб-интизомнинг тўғри йўлга қўйилгани ҳисобланади. Бунда эса иш юритиш тартибини тўғри йўлга қўйиш муҳим аҳамият касб этади. Мурожаатлар билан ишлашда турлича амалиётга чек қўйиб, ягона тартиб ўрнатиш мақсадида қонунга алоҳида “Мурожаатлар бўйича иш юритиш” деб номланган янги модда киритилди. Унда давлат органи, ташкилот ёки уларнинг мансабдор шахсига келиб тушган мурожаат ўша куннинг ўзида, иш вақти тугаганидан кейин келиб тушган тақдирда эса, кейинги иш куни рўйхатдан ўтказилиши керак.\nМурожаатни рўйхатдан ўтказишни рад этишга йўл қўйилмайди. Давлат органларида, ташкилотларда мурожаатларни рўйхатдан ўтказиш дафтари юритилиб, унда мурожаатнинг тартиб рақами ва келиб тушган санаси, мурожаат этувчи жисмоний шахснинг фамилияси (исми, отасининг исми), юридик шахснинг номи, мурожаатнинг қисқача мазмуни, ижроси тўғрисидаги белги, шунингдек, бошқа маълумотлар кўрсатилади. Мурожаатлар билан ишлашда электрон ҳужжат айланиши тизимини жорий этиши ҳам мумкин.\nОммавий қабулларни ўтказиш амалиёти кўп ҳолларда фуқаролар оғзаки равишда мурожаат қилаётгани, кўпгина талаблар ўз жойида ҳал қилинаётгани ҳамда натижалар кўпчиликка очиқ-ошкора маълум бўлаётгани сабабли бундай турдаги қабуллар вақтида тушган ва жойида ҳал этилган оғзаки мурожаатларни рўйхатдан ўтказиш талаб қилинмайди. Фақат мурожаат билан боғлиқ маълумотлар оммавий қабул баённомасида қисқача келтирилиши мумкин.\nҚонуннинг 26-моддасига мурожаат этувчини эшитиш, деган янги процессуал ҳаракат киритилди. Унда мурожаатни кўриб чиқаётган давлат органи, бошқа ташкилот ёки уларнинг мансабдор шахслари ўз ташаббусига кўра ёхуд мурожаат этувчининг илтимосига кўра уни эшитишни ташкил этиши мумкин. Давлат органи, ташкилот ёки уларнинг мансабдор шахслари мурожаат этувчига мурожаатда кўтарилган масалалар бўйича ўз фикрини билдириш ва мурожаат бўйича қўшимча ахборот тақдим этиш имкониятини бериши, давлат органи, ташкилот ёки уларнинг мансабдор шахслари мурожаат этувчини эшитишга экспертларни, мутахассисларни ва манфаатдор ташкилотларнинг вакилларини жалб этиши мумкин.\nҚонуннинг 27-моддасида мурожаатларга жавобларга нисбатан ягона талабларни белгилаш мақсадида янги модда киритилди. Унга кўра, мурожаатларни кўриб чиқиш натижаларига кўра давлат органи, ташкилот ёки уларнинг мансабдор шахслари томонидан қарор қабул қилинади. Бу ҳақда мурожаат қилувчига дарҳол ёзма ёки электрон шаклда хабар қилинади. Мурожаатга жавобни давлат органининг, ташкилотнинг раҳбари ёки уларнинг мансабдор шахси имзолайди. Жамоавий мурожаатларга жавоб, агар мурожаатда жавобни бошқа шахсга юбориш талаб этилмаган бўлса, мурожаат қилувчиларнинг рўйхатида биринчи кўрсатилган шахсга юборилади.\nМурожаат, агар унда қўйилган барча масалалар қонун талабларига мувофиқ кўриб чиқилган ва мурожаат қилувчига тегишли жавоб юборилган тақдирда, кўриб чиқилган ҳисобланади.\nҚонуннинг 33-моддасида давлат органлари мурожаатлар билан иш олиб борувчи ўз ходимларини ўқитиши ва уч йилда камида бир марта уларнинг малакасини оширишига оид талаблар белгиланган.\nҚонун нормалари бажарилиши устидан назорат самарадорлигини ошириш мақсадида 34-моддада давлат органларининг, ташкилотларнинг раҳбарлари ёки ваколат берилган бошқа мансабдор шахслари ўз тузилмавий бўлинмалари томонидан мурожаатларнинг кўриб чиқилиши устидан доимий мониторинг ва назоратни амалга оширади. Уларнинг тўлиқ, холисона ва ўз вақтида кўриб чиқилишини таъминлаш чораларини кўради. Мурожаат у қайси раҳбар ёки ваколат берилган бошқа мансабдор шахс томонидан назоратга олинган бўлса, ўша шахс томонидан назоратдан ва ижродан олиниши, оралиқ жавоблар берилган ва тўлиқ кўриб чиқилмаган мурожаатлар назоратдан олинмаслиги қонунда белгилаб қўйилди. Албатта, мазкур норма ҳам фуқаролар ҳуқуқ ва эркинликларини ишончли ҳимоя қилишга хизмат қилади.\nМурожаатлар бўйича ҳисоб ва ҳисоботни самарали юритиш мақсадида қонуннинг 35-моддасида давлат органлари, ташкилотлар ва уларнинг мансабдор шахслари келиб тушган мурожаатларнинг статистик ҳисобини юритиши, статистик ҳисобга олишда келиб тушган, кўриб чиқилган, қаноатлантирилган, қаноатлантириш рад этилган, кўрмай қолдирилган мурожаатларнинг сони, шунингдек, мурожаатлар билан ишлашга боғлиқ бўлган бошқа маълумотлар назарда тутилади. Давлат органлари, ташкилотлар ва уларнинг мансабдор шахслари ҳар чоракда мурожаатларни умумлаштириши ва таҳлил қилиши (аввалги таҳрирда бир йилда камида бир марта эди) мустаҳкамлаб қўйилди.\nДавлат органлари мурожаатларни умумлаштириш ва таҳлил қилиш натижаларига кўра маълумотномалар (шарҳлар) тузади. Уларда мурожаатлар билан ишлашнинг умумий кўрсаткичлари, мурожаатларда тез-тез кўтарилган масалалар, мурожаатларни кўриб чиқиш якунлари бўйича аниқланган асосий камчиликлар ва қоидабузарликлар, жисмоний ва юридик шахсларнинг ҳуқуқлари, эркинликлари ва қонуний манфаатлари, шунингдек, жамият ва давлат манфаатлари бузилишини келтириб чиқарувчи сабабларни бартараф этиш мақсадида кўрилган чора-тадбирлар акс эттирилади. Мурожаатларни умумлаштириш ва таҳлил қилиш натижаларига кўра тузилган маълумотномалар (шарҳлар) тегишли давлат органларининг расмий веб-сайтларида эълон қилинади.\nХулоса қилиб айтганда, янги таҳрирда қабул қилинган мазкур қонун мурожаатлар билан ишлаш бўйича сифат жиҳатидан мутлақо янги тизимга ўтаётганлигимизнинг қонуний асосидир. Унинг туб моҳиятига халқ давлат органларига эмас, балки давлат органлари халқимизга хизмат қилиши кераклиги сингдирилган.


Шавкат Мирзиё немис бизнесмени билан аэропортда учрашибди, қизиқ, у қачон маҳаллий йирик хусусий компаниялар ва тадбиркорларга йўл берди? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n10:26 - Шавкат Мирзиё немис бизнесмени билан аэропортда учрашибди, қизиқ, у қачон маҳаллий йирик хусусий компаниялар ва тадбиркорларга йўл берди?\nПрезидент Шавкат Мирзиёнинг матбуот хизмати унинг Тошкент халқаро аэропортида Германиянинг Mangold Consulting компанияси бошқаруви раиси Клаус Манголд билан учрашгани ҳақида ёзди. Учрашув давомида президент Ўзбекистонда Германиянинг етакчи компаниялари билан ўзаро манфаатли ва узоқ муддатли шерикликни ривожлантиришга устувор аҳамият қаратилаётгани алоҳида таъкидлаган.\n“Бугунги кунда Ўзбекистонда Германиянинг MAN, Claas, Lemken, Knauf каби ўз соҳасида етакчи бўлган концерн ва корхоналари муваффақиятли фаолият юритмоқда. Siemens, Bosch, Viessmann, Humana ва кўплаб бошқа компаниялар билан биргаликда истиқболли инвестиция лойиҳалари ишлаб чиқилмоқда. Германиядан Ўзбекистон иқтисодиётига жалб этилган инвестициялар ҳажми 1 миллиард долларини ташкил этади” дейилади хабарда.\nУчрашувда Германия компаниялари билан Ўзбекистонда юқори технологияли ишлаб чиқариш корхоналарини очиш, транспорт-логистика ва туризм инфратузилмасини модернизация қилиш, савдо-сотиқ ва қўшма лойиҳаларни молиялаштириш бўйича амалий ҳамкорликни кенгайтириш истиқболлари муҳокама қилинган.\nРостдан ҳам бу хабар қизиқ хабар. Аммо, хабардан ҳам қизиқ саволга жавоб йўқ. Юрт ташқарисидан келган компаниялар билан иш битмайди-ку, қачон Ўзбекистоннинг ўзида йирик хусусий компаниялар ва тадбиркорларга йўл берасиз, жаноб Шавкат Мирзиё? Буларсиз Ўзбекистоннинг келажаги йўқлигини ҳам тушунмайсизми? У ҳолда ўзбеклар майдонларга чиқиб, тожиклар режимидан Ўзбекистон ва ўзбекларнинг келажаги ҳақида ўйлашни талаб қилишдан бошқа йўллари қолмайди-ку!


Ҳиндистонда велотрек бўйича Осиё кубоги ўз якунига етди. Эътиборлиси, мусобақани Ўзбекистон терма жамоаси умумжамоа ҳисобида иккинчи ўринда якунлади.\nШу тариқа велотрек бўйича Ўзбекистон терма жамоаси Ҳиндистон мезбонлик қилган катталар ва ўсмирлар ўртасидаги Осиё кубогида 4 та олтин ва 3 та кумуш медалларини қўлга киритди. Бу эса умумжамоа бўйича мезбонлардан сўнг иккинчи ўринни қўлга киритишимизни таъминлади. Мусобақада ғолиб ва совриндор бўлган спортчиларимиз билан танишинг:\nКиритилган сана: 11.09.2019 19:16.\nЎқилди: 1185 марта.


Токио Олимпиадаси қолдирилиши ўзбек спортчилари учун фойдали бўлди - Вазирлик\nСпорт 15:34 / 03.04.2020 4241\n«Олимпия ўйинларининг қолдирилиши нафақат Ўзбекистон, балки бутун дунё спортчилари учун ижобий ҳол, дейиш мумкин. Сабаби, коронавирус пандемияси сабаб кўплаб лицензион турнирларнинг ўтказилиш санаси ўзгартирилди ёки мусобақа бутунлай бекор қилинди. Бекор қилинган лицензион турнирлар эса спортчиларда норозилик кайфиятини келтириб чиқариши мумкин эди. Чунки мусобақа ўтказилмаса, Олимпия ўйинлари учун лицензиялар спортчиларнинг аввалги натижаларига қараб бўлиб бериларди. Бу эса адолат тамойили бузилишига олиб келади.\nЎзбекистонлик спортчилар ҳам белгиланган лицензияларни тўлиқ қўлга киритиб улгуришмаган эди. Масалан, ҳаттоки боксчиларимиз ҳам 7та йўлланмани нақд қилишган ва биз тўлиқ таркиб билан қатнаша олмасдик. Бу эса натижаларга ўз таъсирини ўтказмай қолмасди.\nҚисқача қилиб айтганда, Олимпия ўйинлари қолдирилиши – спортчиларнинг етарли даражада тайёргарлик кўришлари учун қўшимча вақт ва имконият дегани. Улар янада тажрибалироқ бўлиб нуфузли турнирга боришади.\nГарчи, тўрт йилликнинг энг нуфузли мусобақаси кечиктирилган бўлса-да, спорт турлари бўйича жаҳон ва қитъа чемпионатлари, Халқаро гран-при турнирлари, қолаверса лицензион мусобақалар вақти-соати билан яна давом эттирилади. Шундай экан, машғулотлар ҳам давом этади.\nОлимпия спорт турлари бўйича Ўзбекистон миллий терма жамоалари аъзолари учун барча ўқув-машғулот йиғинлари расман 25 мартдан вақтинча тўхтатилди. Ҳар бир спорт тури бўйича атлетларимиз уй шароитида мунтазам машғулотлар олиб боришмоқда. Уларнинг машғулотларни олиб бориш жараёни «тезкор штаб» томонидан мунтазам мониторинг қилиб борилмоқда», дея ахборот берди Эшмаматов.\nТокиода Олимпия ўйинлари 24 июлдан 9 августга қадар ўтказилиши режалаштирилганди. Аммо коронавирус пандемияси туфайли 24 март куни турнирни кейинроққа қолдириш бўйича қарор қабул қилинди.


“Локомотив” Остон Ўрунов ва яна беш футболчини таништирди / CHAMPIONAT.asia\n01:55ЕЧЛ. Марказий ўйинда "Интер" ғолиб ва бошқа натижалар 24 00:50Пети Жакани танқид қилди 3 00:22"Сассуоло" тўпурари билан шартномасини узайтирди 0 23:50ЕЧЛ. "Челси" сўнгги дақиқаларда ғалабани илиб кетди, "Зенит" эса мағлуб бўлди 35 23:32Наингголан: "Контенинг қўл остида ўйнашни истайман" 0 23:06ЕЧЛ. "Интер" - "Боруссия" ҳамда "Барселона", "Ливерпуль"нинг асосий таркиблари маълум бўлди 19 22:58Баҳодир Аҳмедов: "Афғонистон терма жамоасига миннатдорчилик билдираман" 0 22:57Клопп - "Олтин тўп"га даъвогарлик қилаётган 7 футболчиси борасида: "Ким даъвогарлик қилмаяпти?" 4 22:44АПЛ қишки тўпларга ўтди 5 22:27Фердинанд АПЛдаги энг яхши футболчи кимлигини айтди 10 22:15"Реал" Левандовски учун ўз футболчисидан воз кечишга тайёр 6 21:40"Манчестер Сити" "Наполи" ярим ҳимоячисини кузатмоқда 1 21:38Ўзбекистон ампутантлар терма жамоаси чемпионликни нишонлади 4 21:15Карикатура: Кечаги футбол зиёфати ҳақида 5 20:55ЕЧЛ. "Лейпциг" — "Зенит" ва "Аякс" — "Челси" учрашувларининг асосий таркиблари маълум 11\n“Локомотив” Остон Ўрунов ва яна беш футболчини таништирди\n24 июл 11:57\n24 июль куни Ўзбекистон чемпиони “Локомотив” клуби иккинчи даврадан олдин ўз таркибига қўшиб олган футболчиларни таништирди.\nЁзги трансфер ойнаси вақтида “темирйўлчилар” сафини Остон Ўрунов (“Навбаҳор”), Медина Смит (“Қизилқум”), Жавоҳир Эсонқулов (“Қўқон-1912”), Жавоҳир Соҳибов (“Сўғдиёна”), Иброҳим Ғанихонов (“Пахтакор”), Тохир Рафаэлов (эркин агент) каби футболчилар тўлдиришди.\nТаништирув маросимида клуб бош директори ўринбосари Тўлабек Акрамов ва янги футболчилар иштирок этишди. Фақатгина Жавоҳир Эсонқулов тиббий кўрикдан ўтаётгани сабабли тадбирга кела олмади.\nДастлаб Тўлабек Акрамов ўз фикрларини билдирди:\n“Иккинчи даврага тайёргарлик ҳақида гапирадиган бўлсак. Жамоамиз одатда ёзги танаффусни хорижда ўтказарди. Аммо давралар оралиғи қисқа бўлгани сабабли ва асосий футболчиларимизнинг кўпчилиги январь ойидан буён дам олмагани туфайли Тошкентда йиғин ўтказишга қарор қилдик.\nЙиғин вақтида мураббийлар футболчиларнинг жисмоний ҳолатига эътибор қаратишди. Бир нечта ўртоқлик ўйинлари бўлиб ўтди. Жамоамизни Азизбек Ҳайдаров ва Ҳусниддин Ғофуров тарк этишди. Уларнинг ўрнини ёш футболчилар билан тўлдиришга қарор қилдик. “Локомотив” тажриба ва ёшлар уйғунлигига урғу беришди.\n- Амалга ошмаган трансферлар бўлдими?\n- Ҳа албатта. Аммо унинг исмини айта олмайман. Бу клуб сири бўлиб қолсин.\n- Ёшлар жамоаси бош мураббийи Тимур Кападзенинг кетишига нима сабаб бўлди?\n- Тимур Кападзе биринчи давра тугашидан олдин раҳбарият билан учрашиб Суперлига клубларидан бирида ишлаш ниятида эканлигини маълум қилди. Унга омад тилаб хайрлашдик. Кападзе учун эшигимиз доимо очиқ.\n- Одатда клубларда молиявий имконияти пасайганида ёшларга эътибор қарата бошлайди. “Локомотив”да молиявий ҳолатида ўзгариш содир бўлдими?\n- Молия томонлама ҳеч қандай ўзгариш бўлгани йўқ. Уч йилдан буён чемпионликка эришиб келаяпмиз. Жамоа ўзагини ташкил этувчи футболчилар 30дан ошган. Уларга ўринбосар тайёрлаш керак. Бунинг учун анча вақт кетади.\n- Янги футболчилар билан қанча муддатга шартнома имзоланди ва уларнинг трансфер нархлари ҳақида маълумот берсангиз.\n- Фақат Остон Ўруновнинг трансфери учун 343 миллион сўм тўлаб бердик. Қолган футболчилар эркин агент сифатида қўшилди. Медина Смит Латвиянинг “Спартак” клубидан ижарага олинган. Футболчилар билан мавсум охиригача шартнома имзоланган.\nШундан сўнг янги футболчиларга “Локомотив” клуби либослари тақдим этилди.\nУнга кўра Остон Ўрунов – 6, Жавоҳир Соҳибов – 15, Медина Смит – 22, Тоҳир Рафаэлов – 40, Иброҳим Ғанихонов – 18, Жавоҳир Эсонқулов – 21 рақамларида ўйнайдиган бўлишди.\nФутболчилар “Локомотив”га ўтиш қандай амалга ошгани ҳақида гапириб ўтишди.\nОстон Ўрунов: “Ўтган йил қишда ҳам клубдан таклиф тушган эди. Аммо ўшанда трансфер амалга ошмаганди. “Навбаҳор”да 6 ой ўйнашга кейин “Локомотив”га ўтишга қарор қилгандим. “Навбаҳор”дан кетиш жуда қийин бўлди. Клуб раҳбарияти ва мухлисларига раҳмат айтмоқчиман. Келажакда ўсишга эришиб Европага кетишни истайман“.\nЖавоҳир Соҳибов: “Оғир жароҳат олганимдан кейин “Сўғдиёна” сафига бориб қўшилгандим. Самвел Бабаяннинг таклифи билан “Локомотив”га келдим. Агар рақобатдан қўрққанимда футболчи бўлмасдим. “Пахтакор”дан ҳам рақобат туфайли кетмаганман, жароҳат туфайли кетганман. “Локомотив”да ўзимни кўрсатишга ва олдинги формамга қайтишга ҳаракат қиламан”.\nИброҳим Ғанихонов: Фаолиятим давомида “Пахтакор”да ўйнаганман. Аммо жароҳат олдим ва имконият кам берилди. Шу боис “Локомотив”га кўчиб ўтдим”.\nТоҳир Рафаэлов: “Фаолиятимни Янгиер академиясида бошлаганман. Самвел Бабаян мени “Локомотив”га таклиф қилдилар. “Локомотив” фаолиятимдаги илк профессионал клубим бўлди.\nМедина Смит: “Локомотив”ни Ўзбекистондаги энг яхши клуб деб биламан. Футболчи сифатида ўсиш учун энг идеал клуб деб биламан. Ҳали ёшман, клуб учун боримни беришга ҳаракат қиламан. Самвел Бабаян билан “Спартак” Юрмала клубида бирга ишлаганман. Унинг услуби жуда ёқади. Ўйинчиларга нисбатан муносабати, истаган нарсасини етказиб бериши, профессионаллик ҳислатларини ҳурмат қиламан”.\nТаништирув маросимидан фотогалереяни сайтимизнинг махсус бўлими орқали томоша қилиш мумкин. ФОТОГАЛЕРЕЯ\nЕЧЛ. "Ювентус" - "Локомотив" 2:1 1\nЕЧЛ. “Реал” ниҳоят зафар қучди, “Ювентус” эса Дибаланинг дубли эвазига уч очкони қўлга киритди 44\n"Ювентус"нинг "Локомотив"га қарши ўйин учун қайдномаси маълум 4\nМухлис Черчесовдан Шомуродовни Россия терма жамоасига жалб этишни талаб қилди?! 50\nМаурицио Сарри: "Локомотив" кутганимиздан яхшироқ ўйнамоқда" 4\nРоналду шахсий совринлар ҳақида: "Муҳими – жамоанинг ғалабаси" 16\nРэмзи сафга қайтди 0\n24 июл 12:23:16\nШу жойига, Локоматив бош мураббийи Абрамовга омад деган бўлса,иш зўр бўларди!\n24 июл 12:12:32\nХаммаси бир тийин чемпионатда совринсиз қолиб кетишларингни тилайман! Аввал локомотивга қанчалик мухлислик қилган булсам энди шунчалик ёмон кураман....\n24 июл 12:05:24\nБабаян бекорга ёш ўйинчиларни олмади, сабаби бу ёш футболчиларни оладиган маоши ва уларнинг шартномада кўрсатилган маоши икки хил бўлади. Алдагани бола яхшида\n24 июл 12:19:01\nHAMMA PAXTAKORNI AYTADI JAMOALARNI KUCHSIZLANTIRADI DIB. XOSH ENDI AYTING BU BABANI LOKOSINI HAM\n24 июл 12:07:23\nAna qatan kelib qoganakan medina smit babayan sandan ayyori yoq\n24 июл 16:23:09\nТўлабек Акрамов: «Бабаян «Локомотив» асосий жамоасининг ишларига аралашмайди»\n– «Локомотив» кескин танқидлар остидаги Самвел Бабаян билан ҳамкорлик бошлашга қарор қилганини қандай изоҳлайсиз?\n– Саволингиз жуда ўринли. Буни ҳозир трендга чиққан мавзу, десак ҳам бўлади. Биз мухлисларни ҳам тўғри тушуниб турибмиз. Биз Бабаянни Ўзбекистон терма жамоаси мураббийи бўлгани ёки аввал ишлаган жойлари сабаб чақирганимиз йўқ. Биз уни мутахассис сифатида чақирдик. Бундан мақсад – ҳозир клубимиз қошидаги мактабда 500га яқин ёш болалар футбол билан шуғулланишяпти. Футболга алоқадор бўлган инсонларнинг хабари бор, охирги йилларда «Пахтакор» академиясида қилинаётган ишларда айнан Самвел Бабаяннинг ҳиссаси жуда катта. Шу мақсадда асосан шу болалар мактабидаги инфратузилмани янги босқичга олиб чиқиш мақсадида Бабаян хизматидан фойдаланишга қарор қилдик.\nКлубга таклиф қилганимиздан кейин интернетда шов-шув кўтарилиб кетди. Мен мухлисларни ҳам тушуниб турибман, лекин Бабаяннинг ўтмишига клуб жавоб бермайди. Яна бир марта қайтараман, биз Самвел Бабаянни мураббий қилиб олиб келганимиз йўқ. Сабаби у катта жамоага аралашмайди. Ўзига ишларни белгилаб бердик. Асосан, мактабимиз инфратузилмасини катта чўққиларга, кейинги босқичга олиб чиқиш билан шуғулланади. Мақсад шу.\nБабаян ёшлар билан жуда яхши ишлайди. Буни амалда ҳам исботлаган. Ҳозир ўзбек футболида ўз ўрнини топган футболчилар, масалан, Жалолиддин Машарипов, Одил Аҳмедов, Игорь Сергеев, Жамшид Искандеров, Даврон Ҳошимов ва бошқа кўплаб ўйинчиларни мисол қилиб келтириш мумкин. Шу томонлама кучли мутахассислардан бири бўлгани учун Самвел Бабаянни клубимизга таклиф этдик.\nЯна бир марта қайтараман, мухлислар адаштиришмасин, Самвел Бабаян фақат мактабимизга қарайди, селекция ишларини ҳам ўзи олиб боради ва асосий жамоага аралашмайди."\n24 июл 12:36:01\nKatta firibgar Baaaabayan eski hamtovoqlarini yig'ishni boshladi. Baaabayan san uzoqqa bormaysan xalqning qarg'ishi baribir sani uradi, ming tankang bo'lsa ham. Essiz Lokomotiv.\n24 июл 12:30:15\nЛОКО4 никли болакай мабодо хаётда исми шарифинг Самвел Бабаян эмасми?)))\n24 июл 13:06:41\nБизни футболчиларда жамоасига содиклик йук. Европага каранг бир жамоадан бошкасига утиш учун хеч булмаганда 3-4 йил уйнайди. Бизда эса 60-70% футболчилар супер лигани 70-80% жамоларида уйнаб чикади. Кани бу ерда садокат. Шартномалар 1 йилга тузилади. Ишлар шу булгандан кейин жамоа ривожланадими. Жамоа энди шакилланганда ярим футболчи тарк этади карабсизки яна нолдан бошлашга тугри келади. Мухлислар уз жамосида бирор футболчини кумирим деб айта олмайди нега? Негаки шундай футболчи йук бизда. Сиз уч йил стадионга жамоангизни 3 хил жамоага карши уйинига кириб яъни 1 йилда биттадан хисобланг бир футболчи 3 жамоа билан 3 марта сизга карши уйнайди бунга нима дейсиз. Демокчиманки бир футболчи хар йили бошка бошка жамоа билан келиб сизни жамоангизга карши уйнаб кетади. Эх гапирсак гап куп.\n24 июл 12:27:22\nСохибовни фикри кулгили булибди. Пахтакордан ракобат эмас, Жарохат сабабли кетган экан. Сугдиёна Жарохат учун яхши пул тулайдими? Ёки пахтакор жарохати бор уйинчиларни авайлайдию Жиззах уйнатаверадими?\n24 июл 12:11:17\nВилоят жамоаларида ном чикариб кузга куринган уйинчиларни уз жамоаларига олиб чемпионликка уриниш бу виждонсизлик.\n24 июл 16:22:50\n2019 йил 7 март.\n"Яна бир марта қайтараман, мухлислар адаштиришмасин, Самвел Бабаян фақат мактабимизга қарайди, селекция ишларини ҳам ўзи олиб боради ва асосий жамоага аралашмайди." (Тўлабек Акрамов)\n24 июл 15:37:00\nБир вактлар Саид Турсунов Навбахордан кетмаган сизларга ухшаб икки баровар пулийни оласан дегандаям кетмаган. Мана уша уйинчи хакикий содик колган Навбахорга\n24 июл 14:58:47\nFayzulloh79 фойдаланувчининг фикрига жавоб бериш\nБу сайтга хурматим ошди. Душманлар ёзган хакоратли гапларни учиришди. ОФАРИН. Омад сизларга.Сизларни тарбиялаган ота- оналарингизга РАХМАТ.\nИшга кирвол санам унда илхомни езаверасан. Мана сийип куйди мана чичип куйди деб\n24 июл 12:08:17\nEsonqulov pulni quli ekan Qoqonda bitta san emas oylik olalme turgan sabr qilib yuribtiku


Бу сўзлар баъзиларга эриш туюлар, лекин улар меники ва мен уларни сиз билан ўртоқлашиб ҳамфикрлар топишимга ишонаман.\nБу сатрлар ёзилишига ижтимоий тармоқларда турли кўринишда ЎЗБЕКИСТОН ҳақида ўзини ўзбекистонлик санаётган баъзиларнинг чиқишлари сабаб бўлди.\nУлар Ватан ҳақида худди бир камчилиги бор буюм ёки муддатини ўтаб бўлган ашё ҳақида тушунтиргандек фикрлашади. Мен бундай муносабатни тасаввуримга сиғдира олмайман... Ахир Ватан она-ку!.. Ким онани танлаб олади ёки онасидаги бирор нуқсон учун ундан воз кечади, омма олдида уни изза қилади?..\nБалким шундай кимсалар топилар, лекин ўзини ўта билимдон, ўта зиёли деб билган инсонлар бу ҳақда «узоқ, ҳар томонлама мушоҳада» юритишлари мени ҳам ҳайратга, ҳам даҳшатга солади.\nМен Ўзбекистонни СЕВАМАН! Бунинг сабаблари кўп. Наинки бу макон дунё иқлимлари ичида энг гўзал ва мукаммалларидан бўлгани учун, балки шу тупроқдан яралганим, шу заминда униб-ўсганим, камолга етганим учун ҳам жуда қадрли. Бу тупроқда менинг аллома отамнинг, меҳнаткаш онамнинг, меҳрибон опамнинг хоки бор. Бу маконда мени тарбиялаган, азиз қилган халқ яшайди.\nПишиқчилик даврида бозорга атайлаб саҳарда бораман. Сархил меваларнинг ранг-баранглигидан кўзим, энг нодир француз атирларидан кам бўлмайдиган ҳидларидан димоғим ҳузур қилади. Ҳайит намозига кетган эркакларни саранжом ҳовлиларда, файзли дастурхон билан кутиб олаётган фариштадек аёлларни кўриб, дилим ёришади.\nТўғри, ҳаёт фаровонлигида биз ҳали Америка ёки Европа давлатларига етганимиз йўқ. Техника ва технологиялар ривожида бир қанча давлатлар биздан анча олдинда. Бу – ҳақиқат, лекин вазиятни ғийбат гаплар, лой чаплашга уриниш билан ўнглаб бўлармикан? Онамиз компьютерда ишлашни билмаса ёки француз тилида сўзлашмаса, биз ундан уяламизми?..\nЎша энг ривожланган давлатларда қўллари кетмон дастадан қадоқ бўлган ўзбек деҳқонининг самимияти бормикан?.. Бошқоронғи ёки эмизикли қўшни келинга дастурхонидаги тансиқ таомдан илинган оналаримизнинг куюнчаклиги-чи?..\nБувим раҳматли биронтамиз йиқилсак ё бошқа бир сабаб билан жонимиз оғриса, «ўзим тасаддиқ бўлай», дейишлари ҳали қулоғимда жаранглайди. Она тилимиздаги «ўзим айланай, ўргилай, қоқиндиқ бўлай, гиргиттон бўлай», деган иборалар таржимаси ҳеч бир ажнабий тилда топилмаса керак.\nЎзбеклардаги ор-номус, шаън, ҳамият каби тушунчалар ҳам инсонийликнинг юқори чўққиси эмасми?..\nХонадонда чақалоқ туғилса, етти қўшнига «суюнчилаган», мотамларда тобуткашликни ҳеч бир миннатсиз вазифам, деб билган шу содда, самимий, сахий халқ эмасми?..\nБу тупроқ не-не аллома, шоирлар, фозилу фузало, жаҳонгирларга бешик бўлган. Ўша давр сиёсати ёки жамиятидан азоб кўрганларида ҳам Ватан ҳақида қайноқ муҳаббат билан сўзлаганлар.\nЯшашдан мақсад фақат ҳеч қачон тўлмайдиган қоринни дунё таомлари билан тўлдириш, уйини турли ҳашамлар билан безаш ва шулар орқали ўз мавқеини кўтараман, деб ўйлаш, ҳаёт фақат ҳою-ҳавасдан иборат, деб билган кимсалар менинг Ватанимни севмай қўя қолсинлар.\nБиз катта йўлдамиз. Ортимизда фахрли ўтмиш, олдимизда келажак бор. Маррамиз – аниқ, қароримиз – қатъий. Ҳар бир ўзини шу ватан фарзанди, деб билган инсонлар болаларимиз фаровон, шод-хуррам, осойишта яшаши, набираларимиз ўз она тилларида буюк алломаларимиздан қолган меросни ўрганиши, келажак авлодларимиз қабрларимиз устида эмин-эркин Қуръон тиловат қилиб, бизни ёд этишлари учун умримиз борича, ақл-заковатимиз, илмимиз, қалб қўримиз, билак кучимизни сарфлаймиз.\nШарафлар, шонларга тўлиқ Ватаним.\nЎлсам айрилмасман қучоқларингдан!..


29 октябр 2020, Тошкент вақти: 13:04\nЗавод ходимлари бетон полга картон, уни устига кўрпача тўшаб ухлашларини айтишади.\nАндижоннинг Асака шаҳридаги ўн мингга яқин одам ишлайдиган "UZAUTO MOTORS" автомобиль заводида ходимлар 15 кунлик сменада ётоғи билан ишлатилмоқда.\n3 июнь куни Озодликка келган фотосуратларда полга картон қоғозлар устига кўрпачалар тўшалганини кўриш мумкин.\n"UZAUTO MOTORS" автомобиль заводининг 4 июнь куни Озодлик суҳбатлашган мулозими коронавирус хавфи сабаб корхонада ходимлар ўз хоҳишларига кўра ётиб қолиб ишлаётгани, хавфли вирус тарқалиши олдини олиш бўйича барча талабларга амал қилинаётганини айтди.\n"Ўзавтосаноат" акциядорлик компанияси матбуот котиби Асака шаҳридаги автомобиль заводида ишчилар шароитидан хабари йўқлигини айтди.\n"Chevrolet" машиналари ишлаб чиқариладиган Асакадаги автозаводнинг исми ошкор этилишини истамаган ишчиси Озодлик билан суҳбатда ўзи ва юзлаб ҳамкасби апрель ойи охиридан буён уйга бормасдан корхона ҳудудида ётиб ишлатилаётганини айтди:\n- Ётиб қолиб ишлашга қарши эмасмиз, лекин заводда ётиб қолишга шароит йўқ. Ўзимиз билан кўрпа-тўшагимизни кўтариб келамиз. Бетон полга картон, унинг устига кўрпачамизни тўшаб кийим-бошимиз билан ётамиз. Антисанитария, чунки икки юз одам бир жойда бири-бирига тегиб ётиб туряпти, ювинишга ҳам шароит йўқ, - деди заводнинг бўяш цехи ходими.\nКорхона ходими сўзининг тасдиғи сифатида завод ичидан ўзи олган суратларни Озодликка юборди.\nЗавод ишчилари антисанитария холатида кун кечираётганликларини иддао қилишади.\n2 июнь куни корхона ичидан олинган суратларда полда картон қоғозлар, устига қаторасига кўрпачалар тўшалгани, атрофда ишчиларнинг оёқ кийимлари кўринади.\n- Коронавирус келмасин деб 15 кунлик смена қилишди. Лекин, бу аҳволда бошқа касалликни орттириб чиқишимиз тайин, чунки ҳар кун бетон пол устида ухлаймиз, - дейди заводнинг исми очиқланмаслигини истаган бошқа ишчиси.\nИшчилар кўрпа-тўшагини ўзлари билан кўтариб келишларини айтишади.\nЗаводнинг Озодлик суҳбатлашган ишчилари Ўзбекистоннинг меҳнат қонунчилигига зид тарзда кунига 10 соатлаб ишлатилаётганликларини ҳам иддао қилишди.\n- Завод ҳудудида ётиб қолганимиздан кейин 10 соат, баъзида 12 соат ишлаймиз. Лекин 8 соат ишлади қилиб ёзилади. Ортиқча ётиб қолиб ишлаганимизга премия бериладими десак, йўқ дейишади. Ишласанг ишла бўлмаса кетавер, дейишади бошлиқлар. 3 миллион сўмлик ойликли ишидан ҳеч ким ажраб қолишни истамайди, - дейди заводнинг йиғув цехи ходими.\nАсакадаги завод ичидан 2 июнь куни олинган сурат.\nОзодлик билан телефон суҳбатида ўзини "UZAUTO MOTORS" автомобиль заводи раҳбари ёрдамчиси деб таништирган мулозим "коронавирус карантини сабаб корхонада ходимлар ўз хоҳишларига кўра ётиб қолиб ишлаётгани, уларга ҳамма шароит яратиб берилаётгани, хавфли вирус тарқалиши олдини олиш бўйича барча талабларга амал қилинаётганини" айтди.\nЗавод мулозими ишчилар белгиланган вақт меъёридан ортиқча ишлатилаётганини рад этди.\n- Белгиланган вақтда ишлашади, белгиланган вақтда дам олишади. Бизнинг мақсадимиз хавфли вирус ёйилишининг олдини олган ҳолда ишни ташкил қилиш, - деди исми очиқланмаслигини истаган автомобиль заводи раҳбари ёрдамчиси.\nБундан олдин Хоразм вилоятининг Ҳазорасп тумани Питнак шаҳридаги автомобиль заводи ишчилари завод ҳудудида антисанитария ҳолатида ётоғи билан ишлатилаётганликларини Озодликка айтишган эди.\nПитнакдаги завод ишчилари апрель ойи ўрталарида юборган видеода кўрпа-тўшак кўтарган юздан зиёд одамнинг завод эшиги олдида тургани кўринади.\nАсакадаги автомобиль заводи ҳам Ҳазорасп туманидаги завод ҳам "Ўзавтосаноат" таркибига кирувчи корхоналардир.\nОзодлик "минглаб одам ишлайдиган корхоналарда минглаб ишчи ҳар куни бир жойда ётиб-туриши, овқатланиши санитария талабларига, қолаверса коронавирусга қарши ҳукумат комиссияси жорий қилган талабларга қанчалик тўғри келади?" деган савол билан "Ўзавтосаноат" акциядорлик компанияси раисининг маслаҳатчиси ва матбуот котиби Зумрад Шожалиловага мурожаат этди.\nШожалилова Асака шаҳридаги автомобиль заводида ишчилар шароитидан хабари йўқлигини айтди.\n- Биз холатни ўрганиб чиқамиз, фотосуратлардаги холатни, ишчиларнинг эътирозларини ўрганиб, кейин, бу ҳақда бир нарса айтишим мумкин, - деб жавоб қилди.\nЎзбекистон Соғлиқни сақлаш вазирлиги 4 июнга келиб келиб мамлакатда коронавирус юқтиргани тасдиқланганлар 3874 нафарга етганини маълум қилди.\nКоронавирус аниқланган ҳудудлар орасида Андижон вилояти ҳам бор.


12:17 / 15.01.2018 3322 pdf Ўқиш режими + -\nОта-онага итоатли фарзанднинг бу дунёда ҳар бир иши ўнгидан келади, охиратда эса ютуқларга эришади. Итоатсиз фарзанд эса дунёда хорликка, охиратда жазога маҳкумдир.\nБиз бу мавзуда фақат фарзандларга панд-насиҳат қилишга ўрганиб қолганмиз. Аммо фарзандларимиз бизга итоат қиладиган, бизга яхшилик қиладиган инсонлар бўлиб етишиши учун, бизга итоатсиз бўлмаслиги учун уларга биз ёрдам беришимиз керак экан. Афсуски, бу мавзуда отага деярли ҳеч ким панд-насиҳат қилмайди. Ваҳоланки боланинг айрим итоатсизлигига ота-оналарнинг ўзлари сабабчи бўлишади. Оқибатда эса фарзандларидан олдин ўзлари маломатга қолишади. Бир улуғ зот тарбиясиз ўғлидан шикоят қилиб келган, аммо ўзи оталик бурчини бажармаган одамга қараб: «Боланг сенга оқ бўлмабди, балки сен ўзинг болангга оқ бўлибсан», деган экан.\nАбу Ҳурайра розияллоҳу анҳудан ривоят қилинган ҳадисда айтилишича, Расулуллоҳ соллаллоҳу алайҳи васаллам шундай деганлар: «Фарзандларингизга итоатгўй бўлишда ёрдам беринглар. Ким хоҳласа, фарзандидан ўзига итоатсизликни чиқариб олаверсин» (Табароний ривоят қилган).\nЯна бир ҳадисда: «Ўзига итоат қилишда фарзандига ёрдам берган отага Аллоҳ раҳм қилсин. (Бундай оталар) фарзандининг яхшилигини қабул қилади, ёмонлигини кечириб юборади», дейилган (Абу Абдурраҳмон Суламий «Одобус-суҳба»да заиф санад билан ривоят қилган).\nОталар фарзанддан яхшилик ва итоат қозониши учун қуйидаги кўрсатмаларга амал қилишлари керак:\n1. Гўзал хулқ ва дин соҳибаси бўлган аёлга уйланиш. Чунки у фарзандларга она бўлади, уларни тарбиялайди, уларга таъсир ўтказади. Ота кўпинча уйда эмас, тирикчилик ва нафақа билан банд бўлгани учун фарзандларга ундан кўра она яқинроқ бўлади, улар билан кўпроқ бирга бўлади.\n2. Гўзал исм қўйиш. Фарзандларга яхши ният билан анбиёларнинг, саҳобалар, буюк уламолар, фотиҳ ва солиҳ зотларнинг исмини қўйинг. Шояд фарзандлар уларнинг шахсиятидан таъсирланишса.\n3. Ёмон улфатлардан узоқлаштириб, солиҳлар билан дўст бўлишга ундаш.\n4. Одоб-ахлоқ, Қуръон ва ҳадис ўргатиш, масжидга олиб бориш, илм-фан, касб-ҳунар ўргатиш. Фарзандларни олимлар, зокирларнинг суҳбатига олиб бориб, уламоларга муҳаббатли бўлишни ўргатиш керак.\n5. Фарзандлар билан доимий суҳбат қуриш, улар билан бирга ўйнаш, каттароқ бўлганида эса бирга иш қилиш, ибратли қиссаларни ҳикоя қилиб бериш, уларни суйиб, бошини силаш, пешонасидан ўпиш, хуллас – меҳр бериш, уларни жонидан ортиқ кўришини билдириш, кўрсатиш. Фарзандларни ҳалол луқма билан боқиш, ёшига, қобилиятига қараб ўйинчоқлар, ҳадялар бериш, уларнинг моддий таъминотида қўли очиқ бўлиш, ёшига муносиб муомала қилиш, меъёрида эркалаш ва тергаш, одатда болаларда учраб турадиган, оталар хушламайдиган хато-камчиликларни кечириш лозим.\n6. Энг муҳими, фарзандларнинг ҳаққига уларнинг олдида ҳам, ортидан ҳам кўп дуо қилиш. Айниқса саждаларда ғойибона дуо қилиш, солиҳ зотлардан уларнинг ҳаққига дуо олиш, сўнг ана шу дуоларнинг ижобат бўлишини ҳам сўраш лозим.\nОталарга (оналарга ҳам) насиҳатим шу:\n1. Сиз фарзандларингиз учун ўрнаксиз. Шундай экан, ўзингиз ҳам ота-онага итоатда бўлинг. Фарзандлар ота-онага итоатни сиздан ўргансин. Сиз ота-онангизга итоат қилсангиз, фарзандларингиз ҳам сизга итоат қилишади.\n2. Оталарнинг солиҳ инсон бўлиши фарзандга ҳам ўтади. Шундай экан, солиҳ бўлинг, Аллоҳ сизни ташлаб қўймайди, фарзандингиздан ҳам ёмонлик кўрсатмайди.\n3. Луқмони ҳакимнинг ўғлига қилган буюк панд-насиҳатларини (Луқмон сурасининг 12-20-оятларини) фарзандларингизга ўқиб беринг, маъноларини тафсир қилиб беринг.\n4. Ота-онанинг фарзандга муҳаббати инсоннинг фитратида бор. Шунинг учун ота-она болани деб жонини фидо қилишга ҳам тайёр туради. Бунинг ажабланарли жойи йўқ. Аммо боланинг ота-онага муҳаббати бундай эмас. Бу муҳаббат болага қилинган яхшилик туфайли шаклланади. Одам боласи яхшиликнинг, ширин сўзнинг гадоси бўлади. Инсоннинг қалби яхшиликлар билан эгалланади. Шундай экан, уларнинг итоатини яхшиликлар эвазига сотиб олинг.\n5. Ривоят қилинишича, Муовия розияллоҳу анҳу Аҳнаф ибн Қайснинг болалар ҳақидаги фикрини сўради. У шундай деди: «Улар қалбимизнинг меваси, белимизнинг қуввати. Биз улар учун хокисор ер, соябон осмонмиз. Бола бирор нарса сўраса, топиб бергин. Аччиқланса, уни рози қилгин. Шунда улар ҳам сенга меҳр беришади, сен учун куч-қувват сарфлашади. Аммо уларга оғирлигингни туширма, акс ҳолда сендан малолланиб, вафотингни орзулаб қолишади».\n6. Сиз уларга чин кўнгилдан, кўп-кўп инфоқ қиларсиз. Аммо ёшингиз улғайганда уларга муҳтож бўлиб қолишингиз мумкин. Шунда улардан сўраш сизга, сиз сўраган нарсани топиб бериш эса уларга оғир келиши мумкин. Бироқ, бу ҳолатдан ажабланмай, ҳамма нарсани Аллоҳга топширинг. Гуноҳкор бўлиб қолмасликлари, итоатсизлик қилиб, ота-онага оқ бўлиб қолмасликлари учун улардан ҳеч нарса сўрамасликка ҳаракат қилинг.\n7. Ким фарзандини ёшлигидан тарбия қилса, бу фарзанд катта бўлганида унинг кўз қувончига айланади.\nАввалги суҳбатимизда оталар қандай қилиб фарзандларнинг итоати ва яхшиликларини қозониши мумкинлиги ҳақида сўз юритган эдик. Энди эса фарзанднинг ота-онага оқ бўлишга сабаб бўладиган, ота-оналар четланиши керак бўлган ишларни баён қиламиз.\n1. Ота-онага оқ бўлиш. Уларни норози қилган, кўнглини оғритган одам ўзининг фарзандлари ҳам унга оқ бўлишини ўйлаб қўйсин, чунки «Нима эксанг, шуни ўрасан» деганларидек, жазо ҳам гуноҳнинг жинсидан бўлади.\n2. Болага ёмон муомалада бўлиш. Ёмон муомаладан безган бола бориб-бориб бетгачопар, бағиртош бўлиб қолса, ёмон муомалада бўлган ота гуноҳкор бўлади, чунки у болани гуноҳ қилишга ундади. Инсоннинг табиати эса ёмонликка ёмонлик билан жавоб қайтаришга мойилдир.\n3. Фарзанднинг нафақасида зиқналик қилиш, уларни уриб-сўкиш, айблаш, ҳақоратлаш. Айниқса, дўстлар, қариндошлар ва кўпчилик ўртасида болани калтаклаш. Аксинча, ота бошқалар олдида болани ҳурмат қилиши, унинг яхши хулқларини гапириб, ундан рози эканини айтиши, панд-насихатни эса ўз ўрнида, бола билан ёлғиз қолганда қилиши керак.\n4. Бўлар-бўлмас нарсаларга тергайвериш. Бундай қилиш болани малоллантириб, «уф» тортишига сабаб бўлади.\n5. Боланинг эркини жиловлаб қўйиш. Масалан, ўзи хоҳламаган касб-ҳунарга ўргатиш, ўзи истамаган аёлга никоҳлаш, бундай муҳим ишларда ихтиёрни ўзига қўйиб бермаслик мутлақо нотўғридир. Аксинча, болани тўғри йўл танлашга ўргатиш, адашса койиш ёки уриш эмас, балки насихат қилиш керак.\n6. Кучи етмайдиган ишларни юклаш. Болага тоқатидан ташқари, ҳаддан ортиқ кўп иш юклаб, уни ўқишдан, касб-ҳунар ва тижорат ўрганишдан маҳрум қилиш.\n7. «Ўзинг ҳам, мол-мулкинг ҳам отангникидир» деган ҳадисни ҳужжат қилиб, фарзандларнинг мол-мулкини зулм билан олиб қўйиш. Ота болани ўқиш, ҳалол мол-мулк тўплаб, уй-жой қилиш, уйланишга қўйиб бермаса, «Менинг келажагим отамни қизиқтирмас экан» деган фикрга бориб қолади.\n8. Шаръий сабаб бўлмай туриб, ўғлига хотинини қўйиб юборишни буюриш. Бундай ҳолатда фарзанднинг талоқ қилмасликка ҳаққи бор.\n9. Шаръий сабаб бўлмай туриб, фарзандига ҳаққидан кечишни, бирор нарсасини сотиб юборишни, дўстлари билан алоқани узишни ёки уйини алмаштиришни буюриш.\n10. Фарзандларга муомалада, гап-сўзда, меҳр-муҳаббатда ва ҳадя беришда адолат қилмаслик. Бу борада болаларнинг орасини ажратиш катта хатодир, чунки бу нарсалардан маҳрум бўлиб қолган фарзанд отасини ёмон кўриб, ака-укаларига ҳасад қиладиган бўлиб қолади.\nАллоҳим, фарзандларимиз тарбиясида бизга тўғри йўлни кўрсатгин, уларни кўз қувончимиз қилгин!\n(Муҳаммад Али Муҳаммад Юсуф таржимаси)\n16:40 / 14.01.2018 1800\nҲамма ҳам хато қилади\n16:52 / 15.01.2018 1332\nҲар бир отаона фарзандларини уларни жонидан ортиқ кўради, шунинг учун уларга гўзал тарбия беришни истайди, чунки бахтсаодатли бўлишини орзу қилади. Аммо тарбия давоми...\n3997 11:05 / 12.01.2018\nОта дарсни АЛЛОҲга ҳамду сано, Муҳаммад соллаллоҳу алайҳи васалламга саловоту салом айтишдан бошлади. Сўнгра аҳли оилага тинчлик тилаб, Қуръони каримдан, давоми...\n2235 09:26 / 23.12.2017\nЁшлик одобларидан энг муҳими отаонага яхшилик қилишдир.Қуръони каримда отаонага яхшилик қилиш қанчалар олийжаноб иш эканини баён этувчи оятлар кўплигини давоми...\n3630 03:49 / 31.03.2017


Отабек Умаровнинг аварияга учраши тафсилотлари маълум бўлди » Sangzor.uz - Инновацион ахборот портали\nSangzor.uz » Breaking news » Отабек Умаровнинг аварияга учраши тафсилотлари маълум бўлди\nBreaking news / Жамият\nПрезидент Шавкат Мирзиёевнинг кенжа куёви Отабек Умаров 13 февраль, шанба куни мотоциклни бошқараётиб, Тошкентнинг Мустақиллик шоҳ кўчасида, «Пушкин» метро бекати яқинида Epica русумли автомобиль билан тўқнашиб кетган.\nҲодиса оқибатида ҳеч ким вафот этмаган, Отабек Умаровнинг ўзи зудлик билан йўл-транспорт ҳодисасида қатнашган Epicaда шифохонага етказилган. Бу ҳақда Epicaнинг эгаси Бобур Маматов «Korrespondent.uz» нашрига берган видеоинтервьюсида маълум қилди. Видео 4 март куни эълон қилинган.\nИнтервьюда Бобур Маматов ҳодиса ҳақида ижтимоий тармоқлар ва бир қатор ОАВларда тарқалган тасдиқланмаган хабарларни рад этиб, бу хабарларда «кўрган ва эшитганлари ҳақиқатга мутлақо тўғри келмас»лигини маълум қилган. У ҳодиса ҳақида «узуқ-юлуқ ахборот» тарқалишига уларнинг «ўша жойдан тез ғойиб бўлиб қолгани» сабаб бўлган бўлиши мумкинлигини таъкидлади.\n«Ўша вақтдаги менинг истагим — мен сабаб шу одамга бирор кор-ҳол бўлиб қолмасин, уни тезроқ касалхонага етказиш керак, ҳолатини тезроқ билиш керак. Тез ҳаракат қилиш керак эди. Исталган жой қонагач, у жойни тўхтатмаса бўлмайди. Кутиб ўтиришга вақт йўқ эди. Шунинг учун дарҳол машинамга ўтказиб, олиб кетилди», — деди у.\nОтабек Умаров мотоциклда келиб урилган Epica.\nБобур Маматов ҳодиса ЙТҲ иштирокчиларидан бирининг тезлиги юқори бўлгани оқибатида юз берган бўлиши мумкинлиги ҳақидаги тахминларни ҳам инкор қилган. «Катта тезлик, дейишди. Шаҳарда машинада юрадиганларнинг ҳаммаси билади — соат 17:00 дан 20:00—21:00 гача шаҳарда юриб бўлмайди. Катта тезликда ҳам юриб бўлмайди», — деди Epica’нинг эгаси.\nТаъкидланишича, ЙТҲ вақтида Epicaда Бобур Маматовдан бошқа ҳеч ким бўлмаган. Айни вақтда, у ЙТҲнинг иккинчи иштирокчиси Отабек Умаров эканлигини ўша вақтда билмаган. «Гапнинг очиғи, Аллоҳ кўриб турибди, бу ўша одам эканлигини таниганим ҳам йўқ», — дея қўшимча қилган у. Маматовнинг алоҳида таъкидлашича, «асосийси — инсон ҳаёти, асосийси — Аллоҳга минг шукр — одам соппа-соғ, ҳаммаси жойида».\n«Korrespondent.uz» нашри Отабек Умаровнинг ҳозирги аҳволи ҳақида маълумот олиш учун унинг яқинлари билан боғланган. Маълум бўлишича, Умаров ҳозирда Жанубий Кореяда даволанмоқда, шу кунга қадар у икки ҳафталик карантинда сақланган. 4 март унинг операцияси ўтказилиши кутилаётган эди.\nЯнгийўлда нохуш ҳодиса рўй берди\nҚашқадарёда даҳшатли ЙТҲ: икки киши қурбон бўлди, олти киши касалхонада\nОтабек Умаров: «Коронавирусга чалинганларнинг шахсий маълумотларини тарқатганлар топилди»\nФарғонада носоз аттракцион бир аёл ўлимига сабаб бўлди (видео)\nСамарқандда 24 ёшли ҳайдовчи бошқарувидаги Epica жарликка қулади (видео)


Ўзбек мухожирлари ҳаёти МХХ кузатувида\n17 май 2021, Тошкент вақти: 03:03\nХатга тушдинг¸ўтга тушдинг - Ўзбекистон МХХ си ходимлари хориждаги ўзбекистонликларни айғоқчилик қилиш ҳақидаги ҳужжатга қўл қўйишга мажбурлаëтгани ҳақида хабарлар бор.\nЎзбекистон миллий xавфсизлик xизмати Лондон, Прага каби Европа шаҳарларида ўз чақимчилари сонини оширгани кузатилмоқда. Лондон ва Прагадан Ўзбекистонга қайтиб борган мардикорлар ва талабалар Миллий xавфсизлик идорасига чақирилиб сўроқ қилинмоқда\nБу сўроқ-жавоблар давомида уларнинг xориждаги ҳаëти Ўзбекистон Миллий xавфсизлик xизмати диққат марказида экани аëн бўлди. Ўзбек мардикорлари ҳаëтининг икир-чикирларини эса мардикорларнинг ичига жорий қилинган чақимчилар миллий xавфсизлик xизматига етказмоқда. Бу чақимчилик оқибатида Лондондан қайтиб келган талабалардан тўрт нафари диний экстрeмизмда айбланиб қамоққа олинди.\nПрагада мардикорлик қилаëтган наманганлик йигитдан МXX ходимлари гўëки унга очилган ишни ëпиш учун 1400 доллар пора олишган.\nКелинлар қўзғолони фильмининг қаҳрамонлаидан бири Сотти келинпошша овсинларининг оëқ олишидан қайнонани хабардор қилиб туради.\nСаид Аҳмад тили билан айтсак оилада “штатный шпион” вазифасида ишлайди. Эл орасида мутоибага сабаб бўлган чақимчиликни чет элга келаëтган ўзбеклар ўзлари билан бирга олиб келаëтгани кузатилди.\nЧехияга келиб мардикорлик қилиб қайтган наманганлик йигитга телефон қилиб қолишди.\n“Борганига 15,20 кун бўлганда телефон қилишган. У икки ойга борган эди. Гўшакни олса “Фалонча сизмисиз?” деб сўрашган. Ҳа,менман, деса “МХХга келиб кетинг. Икки минут вақтингизни оламиз” дейишган”.\n2 минутлик сўроқ савол наманганлик йигитни анча терлатди\n“15, 20та савол беришибди. Чехияга нимага бординг, нима иш қилдинг, кимларни танийсан, кимлар билан кўришгансан каби саволлар беришибди”.\nМХХ терговчилари қўлида Прагадаги чақимчи мардикорлар юборган маълумотлар бор эди.\n“Ҳаттоки тўғридан тўғри ишлайсанми ëки клиент орқалими, деб сўрашибди. Сиз қаердан биласиз, деса “Бизга шунақа маълумот келган. Сени клиентинг Колями?” дебди. (Клиент иш берувчи ва мардикор ўртасидаги даллол, кўпинча даллоллар Чехияда украиналиклардан бўлади). Ҳа деса “Сен тўғрингда Коляга ҳам телефон қилган эдик, дейишибди”.\nЭнди бу тафсилотлар ҳам йигитнинг жиноятларидан дарак бермас эди. Қаерда ва кимни қўлида ишлагани, қанча пул топгани ва ҳоказо.\n“Хуллас сенга дело тайëрлаб қўйилган. Мана дело турибди”.\nБу делода гўëки наманганлик мардикор йигитнинг "Руминиядаги ўзбек ваҳобийларини бошлиғи Муҳаммад Солиҳ " билан террорчилик қилгани фош қилинган.\n“Жиддий кетадиган бўлса 10,15минг билан ҳам ишинг бўлмайди дебди. Мен нима иш қилдим, деса “Сен анча сиëсатга аралашиб қўйгансан” дебди. Нима қилдим, деса “Сен Муҳаммад Солиҳни қўл остидаги одам бўлишинг мумкин” дейишибди”.\nМХХнинг ëшгина терговчиси суҳбатдошимизга кўра, делони ëпиш учун прагалик мардикордан 1400 доллар пора олади.\n“1976 ëки 1977 йил ëш бола экан. Берган нарсангга рози бўлиб қўя қолгин деб айтибди”.\nРостдан ҳам бу воқеа бўлганми ўзи, балки улар товламачилардир, дея сўраймиз суҳбатдошимиздан.\n“Бу аниқ. Ташкилот аниқку. У ерга анча-мунча одам кира олмайдику”.\nНаманганлик ўзбек мардикори МХХ ходими зуғумидан пора бериб қутулиб, зудлик билан Чехияга қайтиб кетади. Энди Ўзбекистонга бормайман, дейди суҳбатдош.\n“Мен энди 5,10 йилни ичида Ўзбекистонга бормайман”.\nСуҳбатдошимизга кўра, Чехиядаги чақимчиларни мардикорларнинг масжидга бориши, озодлик мухбирлари билан алоқаси, Чехиядаги андижонлик қочқинлар билан муносабати ва уларнинг кимни қўлида, қанча маошга ишлаëтгани қизиқтирмоқда.\n“Прагани ўзида ўзбекларни ичида чақимчилар жуда ҳам кўп экан. Ë телефон қилиб айтади, ë интернет орқали жўнатади. Ким қаерда ишлаяпти, ким қанча маош олаяпти, кимлар билан гаплашиб юрибди, кимлар ишламаяпти каби маълумотлар уларни қизиқтиради. Уларга менимча ойлик тўлашади. Шунинг учун улар эрталабдан кечгача маълумот излаб юришади”.\nНаманганлик мардикор пора бериб бўлса ҳам тазйиқдан қутулди аммо Лондондан қайтиб келган талабалар қамоққа олинди дейди Британияда истиқомат қилувчи Нодирбек.\n“Хусусан намоз ўқийдиган диндор болалар қайтиб борганида МХХга чақириб қамашибди. Мен ўзим биладиган 4та бола қамалиб кетди”.\nБританиядаги чақимчиларни ўзбекистонлик талабаларнинг диний қарашлари қизиқтирмоқда, дейди Нодирбек.\n“Ўзбекистонга борса, МХХга чақириб, бормаса уйига ота-онасини ëнига бориб МХХ ходимлари “Ўғлингиз қаерда юрибди” деб сўраб бошини оғритишаëтган экан”.\nЎшлик таҳлилчи Ғанижон Холматовга кўра, Ўзбекистон Миллий Хавфсизлик хизматига айғоқчи бўлиб ишлаëтган қирғизистонликлар ҳам талай. Улар бу ишни муайян ҳақ эвазига бажаришмоқда, дейди Ғанижон ака.\n“Моддий қийинчилик ўз-ўзидан шу нарсага олиб келади. Бу ерда ватанпарварлик деган туйғулар йўқ”.\nҒанижон ака айтган моддий омилдан ташқари одамларни чақимчиликка ундайдиган яна бир ҳолат бор, дейди Британиялик Нодирбек.\n“Ўқишга ëки ишлашга чет элга чиқиб кетишидан олдин орасидан танланган болалар билан суҳбат ўтказилади. Уларга “Ўша давлатингга борасан. Ўқийдиганингни ўқийсан, ишлайдиганингни ўқийсан. Лекин бизларга биз сўраган маълумотларни етказиб турасан” дейишади. Ундан менга нима фойда, деса “Ўзбекистонга қайтиб келганингдан кейин ўзингни соҳангда кўтарилмоқчи бўлсанг, биз ëрдам берамиз. Президент тасдиқлаган шахсларгина кўтарилади. Президент эса биз берган шахсларни тасдиқлайди. Шунинг учун сен агар келажагингни таъминламоқчи бўлсанг, бизларга ишлагин” дейишади. Шундан кейин “Сен яхши боласан. Сен ватан учун бу қилишинг керак, у қилишинг керак” деб ватанпарварлик ҳислари тўғрисида гапира бошлашади. Хуллас бу “обработка” анча давом этади. Масалан мен битта-иккита болаларни биламан. Уларни орқасидан 6 ойдан бери юришибди”.\nНодирбек назарида, ўзбеклар орасида чақимчиларнинг кўпайиши ўзаро ишончга путур етказмоқда. Нодирбекка кўра, бир-бирини устидан ëзиб кун кўриш ўзбеклар зеҳниятида Сталин қатағонлари пайтида ерлашган бир иллат.


Россия ва НАТО Болтиқбўйида тўқнашса нима бўлади?\nРоссия блан қуролли тўқнашув содир бўлса АҚШ армияси Рига остонасида, Қўшма штатларга бирор фойда келтирмасдан, қурбон бўлиши аниқ.\nРоссияни Европада чеклаб туриш йўлида миллиардлаб доллар харажат қилишига қрамасдан, Болтиқбўйи мамлакатлари НАТОнинг “бўш жойи” ва Шарққа кенгайиш йўлида қўйган яққол хатоси бўлиб қолмоқда.Ўзининг иқтисодий ёки ҳарбий потенциалига эга бўлмаган Латвия, Литва ва Эстония Шмолий альянсни Европада объектив жиҳатдан кучсизлантирмоқда. Улар деструктив аксил Россия сиёсат олиб бориш билан бирга ўз ҳудудларида хорижий ҳарбийлар доим бўлиши учун шароит яратиб беришмоқда ва гоҳ-гоҳида Россия билан ҳарбий можаро келтириб чиқаришга уринмоқда.НАТО маълумотига кўра, Россия Сувалкск коридорини икки соат ичида эгаллаб олиши мумкин. Бунинг учун Ғарбий ҳарбий округ ва Калининград группировкаси кучлари жамланса кифоя. Латвия, Литва ва Эстония ва альянснинг бошқа давлатлари орасида алоқаларни тўсиб қўйиш жуда осон. Мутхассислар прогнозига кўра, ушбу гибрид операция мигрантлар иштирокидаги тартибсизликлардан бошланиши мумкин (Беларусь – Польша чегарасида бўлгани каби). Россия қўшинлари эса, тартибсизликлар содир бўлаётган вақтда керакли ҳудудни эгаллаб олишади.“Ҳамкорлар”дан ҳеч бири Москвага Сувалкск коридор, нима учун кераклигини ёки НАТОдан узиб олинган Болтиқбўйи республикаларини нима қилиш кераклигини тушунтирмайди. Россияга нсбатан агрессив сиёсатларини изоҳлаш учун, шу каби сценарийларни Вашингтон ва Брюссельда доимий равишда тузиб келишмоқда.2008 йилда Грузия томонидан бошланган 5-кунлик уруш Ғарбга Пентагон қўшинлари иштироки ҳам Россияни тўхтата олмаслигини яққон намойиш қилган бўлса-да, бироз олдин Рига Вашингтондан Латвия ҳудудидаги америка ҳарбий контитенти сонини оширишни сўради.Польшада содир бўлиши мумкин бўлган эҳтимолий жанговар ҳаракатларни компьютерда моделлаштириш натижаси ҳам – ҳеч қандай қувончли натижаларга олиб келмади. У Россия армияси 5 кунда Варшавага кириб бориши мумкинлигини намойиш қилди. Америкалик сиёсатчи Катона Институтининг катта илмий ходими Дуг Бэндоу хулосасига кўра, Москва блан қуролли тўқнашув содир бўлган ҳолатда АҚШ армияси Рига остонасида Қўшма штатларга бирор фойда келтирмасдан қурбон бўлиши аниқ.Болтиқ ҳамкорлигиНАТОнинг харажат ва йўқотишлари альянс “катта ҳамкорлари” манфаатларига мос бўлиши керак. Барча ҳарбий ҳаракатлар ана шу тамойилдан келиб чиққан ҳолда режалаштирилади. АҚШ Мудофаа вазирлиги ўз қўшинларини Шарқий Европанинг бирор ҳудудида жойлаштириш режаларини эълон қилмаган бўлсада, айрим маълмотлар ошкор бўлган.Хусусан, АҚШнинг MQ-9 Reaper разведкачи ва зарба берувчи учувчисиз аппаратлари Румыниянинг Кампия-Турзий ҳарбий базасида жойлаштирила бошлади. АҚШ ҲҲКнинг яна бир ана шундай бўлинмаси Польшада жойлашган. Американинг 4-я ҳарбий бригадаси Грузия, Латвия, Шимолий Македония, Польше ва Румыния.Пентагоннинг Шарқий Европа ҳудуддида фаоллигининг ошиши билан бир вақтда, нисбатан тинч бўлган Болтиқбўйи давлатларида АҚШ ҳарбий контингентинпи кенгайтириш истиқболи йўқ. Ушбу мақсадга аллақачон ҳаддан ортиқ маблағ сарфланиб бўлган. Олдинроқ АҚШнинг нуфузли RAND ва CSIS изланишлар марказлари Украинани Грузияда жойлашган НАТО кучлари ёрдамида “Россия агрессиясидан” ҳимоя қилиш вариантларини кўриб чиқишган эди ва “ харажатига арзимайди” деган хулосага келишган эди. Бир неча армия бригадаларини жойлаштириш 27 млрд долларни ташкил қилади ва уларни таъминлаш учун ҳар йили яна 11 млрд. доллардан харажат қилишга тўғри келади.Бир вақтнинг ўзида НАТОнинг европалик иттифоқчилари бошида 6 млрд ва ҳар йили 2 млрд. доллардан харажат қилишларига тўғри келади. Ғарб учун Украина, албатта жуда “керак”, лекин харажати кўплик қилмоқда... Айниқса ЕИ ва НАТО Сибирь углеводородларидан маҳрум бўлиб қолиши ҳамда бошига ядровий тўқмоқ билан зарба берилиш истиқболини назарга олганда.Мисол учун, 2014 йилда Украинада давлат тўнтариши содир этиш учун Вашингтон 5 миллиард доллар сарфлади. Ундан ташқари сўнгги 7 йилда Киевдаги қўғирчоқ ҳукуматни қўллаб-қувватлаш учун АҚШ яна 2,5 миллиард доллар харажат қилди.АҚШ президенти Жо Байден 8 декабрь куни Америка ҳарбийларидан Россияни Украинага “бостириб кирмаслигини” таъминлаш учун фойдаланмаслигини маълум қилди. Оқ Уй ва Пентагон Киевга ўқотар қуроллар етказиб беришни ушбу ҳафтада тугатади, лекин бошқа қўшимча ёрдам бермайди.Шу ўринда Литва мудофаа вазири Арвидас Анушаускаснинг кеча айтган " Украина кураши – бу бизнинг ҳам курашимиз” деган сўзлари бироз нотўғри эшитлади. Литва ҳам ўз қўшинларини Донбассга жўнатишни истамайди. Бронжилетлар ва “ўқув миссиялари” ҳеч нарсани ҳал қилмайди.Объектив реалликБир нарсани унутмасликлик керак, Латвия, Литва ва Эстония – альянс аъзолари бўлса-да, Вашингтон ва Брюссел учун уларнинг аҳамияти унчалик катта эмас. Буни ушбу республикалардаги миллий ҳарбий қурилиш соҳасидан билиб олса ҳам бўлади.Бу борада Польшанинг омади бироз кўпроқ чопди. Унга 2000 йилларда Ироқда хизмат қилган 300та Cougar русумли АҚШ зирҳли автомобилларини сотиб олишга рухсат берилди.Нима бўлганда ҳам, ушбу ҳафтада Бельгия ҲҲКнинг иккита F-16 қирувчи самолётлари Эстония осмонида 150 метр баландликда парвозларни машқ қилиб, маҳаллий аҳоли турмушини дўзахга айлантирмоқда. Бундай машқлардан мақсад – Россия ҳаво мудофаа тизимини енгиб ўтиш. Лекин НАТОнинг реал агрессияси шароитида Эстониянинг Эмари авиабазаси Россия Ғарбий ҳарбий округи кучларининг дастлабки нишонига айланади. Зарба оқибатида республикага катта зарар етказилиши аниқ.Лекин Болтиқбўйи ҳудуди ва шунингдек Қора денгиз ҳудуди ҳам коллектив Ғарбнинг жиддий йўқотишларига арзимайди. НАТО ҳарбий хизматчиларининг ҳеч бири Сувалкск коридори, Вильнюс, Рига ёки Таллинн остонасида вафот этишни истамайди. Бу улар учун қабул қилиб бўлмайдиган зарардир. Агар бир кун келиб бу ер ҳақиқатдан ҳам “қайноқ нуқтага” айланса(Россия қўшинлари яқинда янгиланган ТОС-1А "Солнцепек" оғир олов пурковчи тўпларга эга бўлишди)- хорижий легионерлар "қаҳрамонларча" бу жойни ташлаб қочади. НАТО кучлари 2021 йил ёзида Қобулни тарк этгани каби.Ҳарбий шарҳловчи Александр Хроленконинг телеграм каналига обуна бўлинг.\nақш, нато, эстония, россия, латвия\n© ARMEND NIMANI / AFPНАТО\nАмерикалик сиёсатчи Дуг Бэндоу хулосасига кўра, Россия блан қуролли тўқнашув содир бўлган ҳолатда АҚШ армияси Рига остонасида, Қўшма штатларга бирор фойда келтирмасдан, қурбон бўлиши аниқ.\nРоссияни Европада чеклаб туриш йўлида миллиардлаб доллар харажат қилишига қрамасдан, Болтиқбўйи мамлакатлари НАТОнинг “бўш жойи” ва Шарққа кенгайиш йўлида қўйган яққол хатоси бўлиб қолмоқда.\nЎзининг иқтисодий ёки ҳарбий потенциалига эга бўлмаган Латвия, Литва ва Эстония Шмолий альянсни Европада объектив жиҳатдан кучсизлантирмоқда. Улар деструктив аксил Россия сиёсат олиб бориш билан бирга ўз ҳудудларида хорижий ҳарбийлар доим бўлиши учун шароит яратиб беришмоқда ва гоҳ-гоҳида Россия билан ҳарбий можаро келтириб чиқаришга уринмоқда.\nУшбу ҳудудда жанговар ҳаракатлар содир бўлган тақдирда НАТОнинг енгилиши аниқ. Чунки НАТО давлатлари жуғрофий жиҳатдан ўзаро иттифоқдош бўлган Россия ва Беларусь бўсағасида жойлашган. Маълумки, ҳар қандай уруш 90% логистикадан таркиб топган.\nНАТО маълумотига кўра, Россия Сувалкск коридорини икки соат ичида эгаллаб олиши мумкин. Бунинг учун Ғарбий ҳарбий округ ва Калининград группировкаси кучлари жамланса кифоя. Латвия, Литва ва Эстония ва альянснинг бошқа давлатлари орасида алоқаларни тўсиб қўйиш жуда осон. Мутхассислар прогнозига кўра, ушбу гибрид операция мигрантлар иштирокидаги тартибсизликлардан бошланиши мумкин (Беларусь – Польша чегарасида бўлгани каби). Россия қўшинлари эса, тартибсизликлар содир бўлаётган вақтда керакли ҳудудни эгаллаб олишади.\n“Ҳамкорлар”дан ҳеч бири Москвага Сувалкск коридор, нима учун кераклигини ёки НАТОдан узиб олинган Болтиқбўйи республикаларини нима қилиш кераклигини тушунтирмайди. Россияга нсбатан агрессив сиёсатларини изоҳлаш учун, шу каби сценарийларни Вашингтон ва Брюссельда доимий равишда тузиб келишмоқда.\n2008 йилда Грузия томонидан бошланган 5-кунлик уруш Ғарбга Пентагон қўшинлари иштироки ҳам Россияни тўхтата олмаслигини яққон намойиш қилган бўлса-да, бироз олдин Рига Вашингтондан Латвия ҳудудидаги америка ҳарбий контитенти сонини оширишни сўради.\nПольшада содир бўлиши мумкин бўлган эҳтимолий жанговар ҳаракатларни компьютерда моделлаштириш натижаси ҳам – ҳеч қандай қувончли натижаларга олиб келмади. У Россия армияси 5 кунда Варшавага кириб бориши мумкинлигини намойиш қилди. Америкалик сиёсатчи Катона Институтининг катта илмий ходими Дуг Бэндоу хулосасига кўра, Москва блан қуролли тўқнашув содир бўлган ҳолатда АҚШ армияси Рига остонасида Қўшма штатларга бирор фойда келтирмасдан қурбон бўлиши аниқ.\nНАТОнинг харажат ва йўқотишлари альянс “катта ҳамкорлари” манфаатларига мос бўлиши керак. Барча ҳарбий ҳаракатлар ана шу тамойилдан келиб чиққан ҳолда режалаштирилади. АҚШ Мудофаа вазирлиги ўз қўшинларини Шарқий Европанинг бирор ҳудудида жойлаштириш режаларини эълон қилмаган бўлсада, айрим маълмотлар ошкор бўлган.\nХусусан, АҚШнинг MQ-9 Reaper разведкачи ва зарба берувчи учувчисиз аппаратлари Румыниянинг Кампия-Турзий ҳарбий базасида жойлаштирила бошлади. АҚШ ҲҲКнинг яна бир ана шундай бўлинмаси Польшада жойлашган. Американинг 4-я ҳарбий бригадаси Грузия, Латвия, Шимолий Македония, Польше ва Румыния.\nПентагоннинг Шарқий Европа ҳудуддида фаоллигининг ошиши билан бир вақтда, нисбатан тинч бўлган Болтиқбўйи давлатларида АҚШ ҳарбий контингентинпи кенгайтириш истиқболи йўқ. Ушбу мақсадга аллақачон ҳаддан ортиқ маблағ сарфланиб бўлган.\nЧунки пул – биринчи навбатда, ҳамкорлик – иккинчи. Бу борада Украина мисоли жуда яхш намунадир.\nОлдинроқ АҚШнинг нуфузли RAND ва CSIS изланишлар марказлари Украинани Грузияда жойлашган НАТО кучлари ёрдамида “Россия агрессиясидан” ҳимоя қилиш вариантларини кўриб чиқишган эди ва “ харажатига арзимайди” деган хулосага келишган эди. Бир неча армия бригадаларини жойлаштириш 27 млрд долларни ташкил қилади ва уларни таъминлаш учун ҳар йили яна 11 млрд. доллардан харажат қилишга тўғри келади.\nБир вақтнинг ўзида НАТОнинг европалик иттифоқчилари бошида 6 млрд ва ҳар йили 2 млрд. доллардан харажат қилишларига тўғри келади. Ғарб учун Украина, албатта жуда “керак”, лекин харажати кўплик қилмоқда... Айниқса ЕИ ва НАТО Сибирь углеводородларидан маҳрум бўлиб қолиши ҳамда бошига ядровий тўқмоқ билан зарба берилиш истиқболини назарга олганда.\nМисол учун, 2014 йилда Украинада давлат тўнтариши содир этиш учун Вашингтон 5 миллиард доллар сарфлади. Ундан ташқари сўнгги 7 йилда Киевдаги қўғирчоқ ҳукуматни қўллаб-қувватлаш учун АҚШ яна 2,5 миллиард доллар харажат қилди.\nАҚШ президенти Жо Байден 8 декабрь куни Америка ҳарбийларидан Россияни Украинага “бостириб кирмаслигини” таъминлаш учун фойдаланмаслигини маълум қилди. Оқ Уй ва Пентагон Киевга ўқотар қуроллар етказиб беришни ушбу ҳафтада тугатади, лекин бошқа қўшимча ёрдам бермайди.\nШу ўринда Литва мудофаа вазири Арвидас Анушаускаснинг кеча айтган " Украина кураши – бу бизнинг ҳам курашимиз” деган сўзлари бироз нотўғри эшитлади. Литва ҳам ўз қўшинларини Донбассга жўнатишни истамайди. Бронжилетлар ва “ўқув миссиялари” ҳеч нарсани ҳал қилмайди.\nБир нарсани унутмасликлик керак, Латвия, Литва ва Эстония – альянс аъзолари бўлса-да, Вашингтон ва Брюссел учун уларнинг аҳамияти унчалик катта эмас. Буни ушбу республикалардаги миллий ҳарбий қурилиш соҳасидан билиб олса ҳам бўлади.\nҲақиқат шундаки, Болтиқбўйи республикаларидан ҳеч бири ҳар-хил қўшин турларидаен иборат тўлақонли армияга эга бўлиш, зарба берувчи самолёт, жанговар танк ёки ҳарбий кема сотиб олиш имконини бермайди. Ҳатто бир дона фойдаланишда бўлганини ҳам. Лимфитрлар тақдири шунақа бўлади.\nБу борада Польшанинг омади бироз кўпроқ чопди. Унга 2000 йилларда Ироқда хизмат қилган 300та Cougar русумли АҚШ зирҳли автомобилларини сотиб олишга рухсат берилди.\nНима бўлганда ҳам, ушбу ҳафтада Бельгия ҲҲКнинг иккита F-16 қирувчи самолётлари Эстония осмонида 150 метр баландликда парвозларни машқ қилиб, маҳаллий аҳоли турмушини дўзахга айлантирмоқда. Бундай машқлардан мақсад – Россия ҳаво мудофаа тизимини енгиб ўтиш. Лекин НАТОнинг реал агрессияси шароитида Эстониянинг Эмари авиабазаси Россия Ғарбий ҳарбий округи кучларининг дастлабки нишонига айланади. Зарба оқибатида республикага катта зарар етказилиши аниқ.\nЛекин Болтиқбўйи ҳудуди ва шунингдек Қора денгиз ҳудуди ҳам коллектив Ғарбнинг жиддий йўқотишларига арзимайди. НАТО ҳарбий хизматчиларининг ҳеч бири Сувалкск коридори, Вильнюс, Рига ёки Таллинн остонасида вафот этишни истамайди. Бу улар учун қабул қилиб бўлмайдиган зарардир. Агар бир кун келиб бу ер ҳақиқатдан ҳам “қайноқ нуқтага” айланса(Россия қўшинлари яқинда янгиланган ТОС-1А "Солнцепек" оғир олов пурковчи тўпларга эга бўлишди)- хорижий легионерлар "қаҳрамонларча" бу жойни ташлаб қочади. НАТО кучлари 2021 йил ёзида Қобулни тарк этгани каби.\nҲарбий шарҳловчи Александр Хроленконинг телеграм каналига обуна бўлинг.


«Таълим бепул, одатда тиббий суғурта барча тиббий харажатларини қоплайди...» – Бонн университети магистранти билан суҳбат - xabar.uz\n«Таълим бепул, одатда тиббий суғурта барча...\n12.09.2021 13:46 0 1741\n«Xabar.uz» нашри «Хориждаги ватандошлар» лойиҳаси доирасидаги интервьюларни давом эттиради. Навбатдаги суҳбатдошимиз нуфузли DААD дастури стипендияси совриндори сифатида Бонн университети Иқтисодиёт йўналиши магистратура босқичида таҳсил олаётган Озодбек Озодов бўлди.\nУстозларим сабаб Германияга қизиқишим ортган\nХоразм вилояти, Хонқа туманида туғилганман. Мактаб ва коллежни маҳаллий муассасаларда ўқиб, бакалавр босқичини Урганч давлат университетининг Иқтисодиёт факультетида 2020 йил тугатганман. Шу йилнинг ўзида Германияда ўқиш истагидаги талабаларни қўллаб-қувватлаш дастури DААD (Германия академик алмашинув хизмати) стипендиясини қўлга киритиб, Германиянинг Бонн университети Иқтисодиёт йўналишида таҳсил олишни бошладим.\nГерманиядаги таълим ҳақида бакалавр давримдан яхши таниш эдим, чунки факультетимизда кўплаб профессор-ўқитувчилар Германияда турли дастурларда қатнашиб келишарди. Уларнинг ҳикояларини, тажрибаларини мунтазам тинглаб, бу давлатга қизиқишим ортиб борган. Устига-устак Германияда таълим деярли текин ҳисобланади, шунинг учун ҳам мен каби оддий оиланинг фарзанди учун Германия катта имкониятлар беришини ҳис қилиб, шу давлатда ўқишни мақсад қилганман.\nБетховеннинг она шаҳри\nМен ҳозирда яшаётган Бонн бой тарихга, Германияда ўзига хос ўрни ва нуфузига эга шаҳар. Бонн Германиянинг собиқ пойтахти, машҳур бастакор Бетховеннинг она шаҳри, инсоният тараққиётига улкан ҳисса қўшган Карл Маркс сингари кўплаб олимларни етиштирган университети ва Бирлашган Миллатлар Ташкилотининг катта офисларидан бири жойлашган шаҳар сифатида ҳам машҳур. Бундан ташқари, Бонн шаҳрида ўзбек диаспораси ҳам кенгаймоқда. Байрамларда мунтазам йиғилиб, ўчоқда ош дамлаб, кечгача Ўзбекистондаги ижтимоий-иқтисодий ҳаёт ҳақида суҳбатлар қилиб, ватан соғинчини оз бўлсада эсдан чиқарамиз.\nКасбим бевосита жамият ҳаётига боғлиқ бўлишини истаганман\nАниқ ва ижтимоий фанларга қизиқишим болалиликдан бўлган. Мактабни тугатган пайтларим келажакда мен танлаган касб бевосита жамият ҳаётига боғлиқ бўлишини истаганман. Иқтисодиёт айнан шундай соҳа ҳисобланади. Иқтисодчиларнинг ўрганиш объекти жамият, инсонлар ва уларнинг ҳатти-ҳаракатларидир. Шунинг учун бўлса керак, шу соҳага қизиқиш пайдо бўлган.\nБошқа халқларга қараганда немислар камроқ эмоционал\nТаъкидлашим керакки, немислар жуда турлича халқ. Уларни қисқа ифодалаб бўлмайди, лекин албатта умумийликлар бор. Мен асосан ёш авлод немислари билан мулоқотда бўламан, ўзим тенгқурлар билан кўп суҳбат қиламан. Айтишим мумкинки, улар жуда интизомли, ижтимоий нормаларни қаттиқ ҳурмат қилишади ва эргашишади. Қўшимчасига, бошқа халқларга қараганда немислар камроқ эмоционал. Буни Европанинг бошқа давлатларига саёҳат қилганимда кўпроқ англаганман. Бундан ташқари немисларда ўрта таълим жуда сифатли бўлиб, ҳатто олий таълимга эга бўлмаган немисларда ҳам фавқулодда кенг дунёқарашли ёшларни учратиш мумкин. Биздаги коллежга тенглаштирилган таълим (Ausbildung деб аталади) олган немислар билан суҳбатда буни яққол сезганман.\nЎқиш билан бир пайтда иш ҳақи бериладиган ишда ишлашади\nГерманияда таълим олиш учун танловлар кенг ва ранг-баранг. Бу энг биринчи кўзга ташланадиган жиҳат. Олий таълимдан ташқари, касбга тайёрлаш курсларининг ҳам улуши жуда кўп. Бу таълим шаклида ўқийдиган талабалар ўқиш билан бир пайтда иш ҳақи бериладиган ишда ишлашади ва молиявий мустақил бўлишади. Олий таълимнинг ўзида эса, университетлар кўп жиҳатдан мустақил ҳисобланади. Ўзбекистонда кузатганим шуки, ҳамма нарса марказлашган. Бу эса университетларнинг сифатли таълим беришига ҳалақит қилади, улар ўртасида рақобат муҳитини синдиради. Шу жиҳатлар Ўзбекистонда ҳам татбиқ қилинса, ўйлайманки, таълим сифати янада ортади.\nСолиқлар баланд ва прогрессив\nМенинг кузатувим шуки, Германия хорижлик ишчилар учун барча даражаларда қулай иш муҳити ва яхши маош таклиф қила олади. Ўрта маълумотли иммигрантлар ҳайдовчи, ресторан, меҳмонхона ходимлари ва завод-фабрикаларда техник ходимлар сифатида ишлашади. Қўшимча таълимга эга хорижликлар эса инжинер, доктор, дастурчи, молиячи, ўқитувчилик, маркетинг каби соҳаларда ишлашлари мумкин. Айтишим керакки, солиқлар баланд ва прогрессив – яъни кўпроқ даромадлилар янада баландроқ фоизда солиқ тўлайди, шу билан бирга ижтимоий муҳофаза ҳам юқори даражада таъминланган. Таълим бепул, одатда тиббий суғурта барча тиббиёт харажатларини қоплайди, бундан ташқари ишсизлик ва бошқа муаммоларга дуч келган хорижий солиқ тўловчиларга давлат доим ёрдам беради. Ойликларга келсак, белгиланган минимум ойлик соатига 9 евродан сал ортиқроқ. Бу федерал ўлкага қараб, бундан баландроқ ҳам бўлиши мумкин. Қуйи синфга мансуб ишчилар 2000 евро атрофида маош олишса, юқори таълим ва малака талаб қиладиган позицияларда ойликлар 5-7 минг евро атрофида бўлиши мумкин. Яхши томони шуки, Германияда ижтимоий тенгсизлик даражаси нисбатан кам бўлиб, юқори ва қуйи синфларнинг улуши жуда кам. Мустаҳкам ўрта синфнинг улуши эса катта.\nНемис тилини камида мулоқот даражасида ўрганиб келиш керак\nЎзим қийналган жиҳат шуки, биздаги таълим тизими билан Германияда рақобатбардош талаба бўлиш ва иш ўринларига даъвогарлик қилиш бирмунча қийин экан. Шунинг учун Германияда таълим олишни истаган юртдошларимизга маслаҳатим шуки, олдиндан бу ердаги таълим ҳақида кўпроқ ўрганиб, материаллар ва тизим билан танишиб олишни маслаҳат берган бўлардим. Интернет бу борада деярли барча саволларга жавоб бера олади. Бундан ташқари, инглиз тилида таҳсил оладиган талабалар таълим тили инглиз бўлишига қарамасдан, ижтимоий ҳаётга интеграция қила олиш учун немис тилини камида мулоқот даражасида ўрганиб, кейин келишса, ҳаёт бирмунча осон бўлади деб ўйлайман.\nКарьерамни ватанимда давом эттираман\nМагистратурани битирганимдан кейин бир муддат Германияда яшаб, бу ўлка бериши мумкин бўлган барча имкониятлардан максимал фойдаланмоқчиман. Саёҳат қилишни яхши кўраман. Муносиб кўрилган ишимда ишлаб, шу билан бирга Европа ва дунёнинг бошқа ўлкаларига саёҳат қилишни истайман. Мақсадим Германиянинг иқтисодий ривожланган шаҳарларидаги катта компанияларида ишлаб, ўзим, оилам ва атрофимдагилар учун қулай ҳаёт тақдим қилиш. Бундан ташқари, Ўзбекистон ва ўзбеклар билан боғлиқ лойиҳаларда мамнуният билан иштирок қилар эдим. Ватандошлар билан боғлиқ бир нечта ғоялар ҳам бор, ўқишни тугатганимдан кейин уларнинг реализацияси ҳақида жиддий ўйлаб кўрмоқчиман. Вақти келиб эса, Ўзбекистонга албатта қайтаман ва карьерамни ватанимда давом эттираман.\nМеркель айиқчаси тақдим этилди: бу ўйинчоқ болалар учун эмас\nХориж 15/09, 13:02\n«Ит солиғи»дан Германия бюджети яхши фойда олди


ТЎЙНИНГ ҲАШАМДОРЛИГИ – БАХТНИНГ ТЎКИСЛИГИ ЭМАС — Shahrisabzt.UZ\nShahrisabz tumani 14.11.2019 Mahalliy\nЎзбек миллати борки, меҳнат қилиб, азоб билан топган бор даромадини тўй қилиб, халққа едиради. Маълум бир муддат ўтгач, яна тўй қилиш учун шу билан бирга, данғиллама иморат кўтариш учун ҳам пул жамлашга киришади. Лекин, бугунги даврда тўй қилиш ҳам, уй кўтариш ҳам осонликча бўлмагани туфайли, кўп кишилар қарз-ҳавола орқали енгил йўлга ўтиб олишни одат тусига айлантиришди. Бутун уруғ-аймоғидан, дўст-у ёрларидан қарз ҳавола эвазига 7 маҳаллага дув-дув гап бўладиган тўй қилишдан нима наф… Албатта, буларнинг бари ҳақиқат.\nШу муносабат билан куни кеча туманимиз фаоллари Ўзбекистон ХДПдан сайланган Шаҳрисабз тумани Кенгаши депутати Дилшод Ёров, Республика Маънавият ва маърифат маркази Шаҳрисабз туман бўлинмаси раҳбари Шаҳло Тоғаева, туман хотин-қизлар қўмитаси бош мутахассиси Дилбар Жумаевалар туманимизнинг “Лолистон” ҳамда “Шаматон” маҳалла фуқаролар йиғинларида бўлишиб, аҳоли билан тўйлар, оилавий тантаналар, маърака ва маросимларни ихчамлаштириш борасида “Тўйнинг ҳашамдорлиги – бахтнинг тўкислиги эмас” мавзусида учрашувлар ташкил этишди.\n— Барчангизга маълумки, яқинда Ўзбекистон Республикаси Олий Мажлиси Қонунчилик палатаси Кенгаши ҳамда Ўзбекистон Республикаси Олий Мажлиси Сенатининг тўйлар, ойилавий тантаналар, маърака ва маросимларни ўтказилишини тартибга солиш бўйича Қўшма қарори қабул қилинди, — дейди туман Кенгаши депутати Дилшод Ёров. – Ушбу Қўшма қарор юзасидан Низом ҳам тасдиқланган. Унда келтирилича, оилавий тадбирларнинг барчаси фақат бир кун соат 06:00 ва 23:00 вақт оралиғида ўтказилади. Фақат дафн маросими бундан мустаснодир. Шу билан бирга, оилавий тантаналарда 200 нафаргача, ош бериш маросимларида эса 250 нафаргача киши қатнашади. Қўшалоқ тўй маросимларида эса базм дастурхони 250 кишилик, ош бериш дастурхонлари эса 300 кишилик қилиб ўтказилиши қатъий белгиланган. Ушбу тўй-ҳашамларни назорат қилиш фуқаролар йиғини масъул вакилларига юклатилган. Бундан ташқари, тўйдан сўнг ўтказиладиган қўшимча “ота кўрди”, “сеп ёйди”, “қуда чақирди” каби расм-русумларни ҳам ўтказилишига йўл қўйилмайди.\n— Тўйларимиз бизнинг азалий қадриятларимиздан бири саналади, — дейди Республика Маънавият ва маърифат маркази туман бўлинмаси раҳбари Шаҳло Тоғаева. – Азалдан ота-боболаримиз икки ёшни унаштирилганлиги муносабати билан элга маълум қилиш мақсадида яшаш уйларида ихчамгина тўйлар қилишган. Лекин, тарихга назар ташласак, тўйларимиз бугунги кундагидек, ҳашаматли тўйхоналарда бўлмаган, эл оғзига гап бўлмай деб, бор будини тўй қилишга сарфлашмаган, қўшнилар ичида обрў олай деб, машҳур хонандаларни тўйларига ҳизматга ёллашмаган. Бугунги кунда эса барча ноҳушликлар ва кўнгилсизликлар ўзаги мана шу мақсадсиз сарф ҳаражатлар туфайли юзага келяпти. Бунинг таъсирида ёшларимиз ўртасида ажримлар сони кўпаяпти. Бу олдини олиш эса фақатгина сизларнинг қўлингизда деб биламан.\n— Ҳақиқатдан ҳам, юқорида таъкидланганидек, бугунги кунда ёшларимиз ўртасида ажримлар сони тобора ортиб бормоқда, — дейди туман хотин-қизлар қўмитаси бош мутахассиси Дилбар Жумаева. – Ажрим ёқасига келган оилалар билан ишлаганимизда эса улар бизга кўпинча йўқчиликни рўкач қилишади. Аммо, вазиятга атрофлича ёндашганимизда эса ёшларимизни енгил ҳаётга ўрганганликлари туфайли мана шундай салбий ҳолатлар юзага келганлиги сабаб бўлади. Албатта, оилаларда тинчлик ва осойишталикни таъминлаш борасида республикамиз миқёсида бир қатор жамоат ташкилотларнинг ҳамкорлиги асосида тизимли равишда ишлар амалга ошириляпти. Лекин, бу билан чегараланиб қолиш керак эмас. Бу бўйича маҳаллада истиқомат қилаётган фаҳрийларимиз, хожи ота ва хожи онахонларимиз қолаверса, ёшларимиз ҳам ўзлари ташаббус билан чиқишиб, бугунги давр талабидан келиб чиққан ҳолда тўйларимизни наъмунали тарзда ўткашни бошлашимиз керак. Шуни унутмангки, эл-у халқ сизлардан ўрнак олади ва интилади.


Интернет ва уяли телефон алоқалари одоби\nАллоҳ таоло биз инсонларга берган неъматларини санаб саноғига етолмаймиз. Қанча шукронасини қилсак оз. Илм-фан ва техника тараққиёти туфайли эришилаётган қулайликлар билан бирга, муаммолар ҳам пайдо бўлмоқда. Уларни ҳал этиш янги ихтиро этилган ускуналардан фойдаланиш одобларига риоя этишимизга боғлиқ.\nБизнинг беминнат хизматчимиз бўлиб қолган уяли телефондан фойдаланиш одоблари ҳақида тўхталар эканмиз , улар қуйидагилардан иборат:\nУяли телефонда сабабсиз кўп гаплашмаслик керак. Бу соғлиққа зарарли бўлиши билан бирга вақтнинг исрофи ҳамдир. Шариатимиз исрофнинг барча кўринишларидан қайтаргани маълум.\nМасжидга кирганда телефоннинг ўзини ёки овозини ўчириш. Шунда намоздаги хушуъга ҳалақит қилмайди ва намозхонлар ҳаёли чалғимайди.\nИлм мажлислари ва мўътабар инсонлар ҳузурида телефонни умуман ишлатмаслик. Бундай қилиш мажлис ҳайбатини сақлашга, таълим фойдасининг мукаммал бўлишига ва обрўли инсонлар ҳурматини жойига қўйишга хизмат этади. Агар сўзлашувга қаттиқ зарурат бўлса, узр сўраб ташқари чиқиб сўзлашиш керак.\nСўзлашувни суҳбатдошга билдирмай ёзмаслик ёки бошқалар олдида телефон овоз кучайтиргичини ёқиб қўймаслик. Бундай қилиш оқил кишига хос иш эмас, айниқса, суҳбат хос ва махфий бўлса. Чунки бу ҳам омонатга хиёнат ёки чақимчиликнинг бир кўринишидир.\nТелефонни умумий жойларга ташлаб қўймаслик. Бундай қилинса телефонидан кимдир қинғир йўлда фойдаланиши ёки биров кўриши мумкин бўлмаган хатлар ўқилиши, айниқса бузуқ суратлар тарқаб кетиши мумкин. Натижада бугун ўткир муаммо бўлиб турган нохуш ҳолатлар юзага келади.\nТелефонда тасвирга олишда эҳтиёт бўлиш. Оммавий тадбирларда, тўй-зиёфатларда кераксиз ҳолатларни тасвирга тушириш обрў тўкилишига, оилалар бузилишига ҳамда бошқа кўпгина хунук ҳолатлар ва фитналарга сабаб бўлади.\nОдамлар орасида телефоннинг мусиқа ва қўнғироқларини ёқиб-ўчириб ўйнайвермаслик. Бу иш одобдан эмас.\nТелефондан турли фитналар, туҳмат-қабиҳликларда фойдаланмаслик. Чунки телефон кўп қулайлик келтириши билан бирга ёмон ниятли кишиларга бировларни лақиллатиш, обрўсини тўкиш йўлларини ҳам осонлаштириб қўйди.\nРақамни аниқ терганига ишонч ҳосил қилиш. Акс ҳолда бегона кишига хат жўнатиб, қийин аҳволга тушиб қолиш, танимаган одамга озор бериб қўйиш мумкин. Бировга озор бериш динимизда қораланган.\nСўзлашув ва ёзишувлар ўзига яқин, маҳрам кишилар билан бўлиши, номаҳрамлар билан фақат зарурат юзасидангина гаплашиш керак. Бундай қоидага амал қилмаган одам шубҳа-гумонларга, жанжаллар, ҳатто фожиаларга сабабчи бўлиши, гуноҳга қолиши мумкин.\n“Яхши хулқларни камолга етказиш учун юборилдим”, деганлар севимли Пайғамбаримиз (соллаллоҳу алайҳи ва саллам). У зотга муносиб уммат бўлиш истагидаги ҳар бир инсонга юқорида саналган одобларга амал қилиши, ҳар бир ҳаракат ва амалида Ислом таълимотларига мувофиқ иш тутиши лозим. Пайғамбаримиз (соллаллоҳу алайҳи ва саллам): “Мўминларнинг имони комиллари хулқи чиройли бўлганларидир”, деганларини унутмайлик. Вақт бебаҳо неъмат. Ёшлар вақтни ғанимат билиб, ундан унумли фойдаланишлари лозим. Вақт нечоғли қадрқимматга эгалигини билмаган ёшлар, илм олиб, хунар ўрганадиган, одоб ва ҳусни хулқни ўзида жамлаб камолот ҳосил қилинадиган фурсатларни интернет кафеларда, турли-туман виртуал ўйингоҳларда ўтказмоқда. Соатлаб уяли телефонларда беҳуда гаплашиб, умрни зое қилмоқда.\nОта-она фарзандини тарбия қилишнинг биринчи босқичида унинг бекор қолмаслигини таъминласин! Чунки, бекорчилик энг зарарли иллат, инсон ҳаётини барбод қилувчи офатдир. Бекорчи одам ўзига, на оиласига, на қўни-қўшниси, маҳалла-кўйи, эл-юрти, халқи, ватанига фойдаси тегади. Бир бекорчи бутун жамиятга зарар келтиради. Интернет, виртуал ўйинлар ва замонавий уяли телефонлар ёш авлоднинг дангаса ва ишёқмас бўлиб қолишига сабаб бўлмоқда. Албатта, бир чўпни икки учи бўлганидек, мазкур воситаларнинг фойдали жиҳатлари ҳам кўп. Ота-оналар фарзандларига интернет ва уяли телефонлардан унумли фойдаланиш ва уни одобларини ўргатиши ҳамда доимо фарзандларни назорат қилиб туриши керак. Муқаддас динимизда ҳар бир амални ният билан ибодатга айлантириш мумкин. Шунинг учун интернетдан ислом шариатида кўрсатилганидек, ҳалол бўлмаган нарсалардан тийилишни ният қилиб фойдаланиш керак.\nЖ.Жамуратов “Ислом нури” жоме масжиди ноиб имоми (“Ҳидоят” журналининг 2010 йил, 2-сонидан тайёрланди.)\nКиритилган вақти: 10/06/2020 18:32; Кўрилганлиги: 180\nМатериал манзили: http://sammuslim.uz/articles/eductaion/internet-va-uyali-telefon-aloqalari-odobi\nЧоп этилган вақт: 12/08/2020 03:33


Ўн саккиздан ўтган «боғча болалари» - www.ziyouz.uz\nБош саҳифа Оила ва жамиятЎн саккиздан ўтган «боғча болалари»\nМурод уч кундан бери уйдан пул кутади. Нимадир бўлган, шекилли, бу сафар пулнинг келиши жуда кечикди. Аксига олиб, эртага таниш қизнинг туғилган куни. Буёғига сессияини ҳам «ёпиш» керак. Энди нима қилади?\nҲар қайси даврнинг ўзига муносиб ёшлари бўлади. Уларни замон, вақт билан боғлиқ айрим жиҳатлар ажратиб турса-да, ўртада умумий ўхшашликлар, муштараклик бор. Бу ота-онага бўлган муносабатда ҳам кўринади. Яъни ёшлар ҳар доим яқинларига суяниб, имкон борича улардан «фойдаланиб қолиш»га ҳаракат қиладилар. Нега шундай?\nЎсиб келаётган авлоднинг камоли учун энг кўп қайғурадиган, жигарбандининг бахти учун жонини ҳам аямайдиган ота-оналар жуда кўп. Бир қараганда, бу табиий ҳолдай туюлади. Ахир бу уларнинг бурчи-ку! Лекин…\n… Ўқитувчи университет талабаларига маъруза қилиш жараёнида бир фикрни айтди: «Мен сизларни (ёшларни демоқчи) катта ёшли боғча болаларига ўхшатаман». Домла бу гапини кўпчилик балоғат ёшидан ўтган йигит-қизлар ҳамон ота-онасининг кўмагисиз ҳеч нарса қила олмаслиги, мустақил тарзда иш юритиш қўлларидан келмаслиги, тўғрироғи, буни хоҳламаслиги билан изоҳлади. «Сизнинг ёшингизда эканлигимизда жуда кўп иш қўлимиздан келарди, — дея давом этди у. — Трактор ҳайдаб бўлса ҳам, оила учун ёрдам берардик». Домла шундан кейин ўз фикрларини исботлаш мақсадида ҳаётий мисоллар келтира бошлади…\nБу фақат маъруза тинглаётган талабаларгагина эмас, балки ҳали ҳам ўз йўлини топа олмаётган, бирор касб-корнинг этагини тутмаган боқиманда ёшларга қарата айтилган аччиқ, лекин ҳақ гаплар эди. У, ўз навбатида, кўпгина иқтидорли ёшлар эришаётган ютуқлар ҳақида ҳам эслаб ўтишни унутмади…\nБундай гапларни кўпчиликдан эшитган бўлишингиз мумкин. «Эҳ, сенларнинг ёшингда мен ундай эдим, бундай қилгандим» қабилидаги таъналардан безиб кетганлар кўп. Лекин домла шу қадар самимий, куюнчаклик билан, азбаройи ёшлар манфаатини кўзлаб гапирганидан ўтирган «боғча болалари»га унинг гаплари оғир ботмади. Аксинча, кимдир яхши ўқиш, кимдир иш топиб, оиласига озгина бўлса-да ёрдам бериш ҳаракатига тушиб қолди. Бировлар катта танаффус пайтидан ҳам унумли фойдаланиш тадоригини кўра бошлади.\nФарзанд борки, албатта, ота-онасига ишониб, улардан мадад кутади. Озгина қийналдими, отасига югуради. Руҳан эзиляптими, онасига дардини айтади. Бошига ташвиш тушса, осонгина уларнинг елкасига «ағдариб» қўяди.\n— Яхшиямки, дадам шу телефонни олиб берган, — қўлидаги уяли алоқа воситасига ишора қилади Бунёд исмли талаба. — Уйга қўнғироқ қилсам бўлди, пул жўнатишади. Телеграф орқали узоғи билан 3—4 соатда етиб келади.\nБу йигитчага ҳавасманд тенгдошларига қараб ачинаман. Қўли унга ботган, одам билан ийманиброқ гаплашадиган бола — Қобилни эслаб, ўзимча бу билан солиштираман. У ҳам талаба. Ўқишдан кейин нонвойлик қилади.\n— Уйдан пул сўрашга уяламан, — дейди у. — Йигирмага кирдим. Топишим ёмон эмас. Бундан ташқари, ишим ўқишимга халал бермайди…\nҚобилнинг бекорчи ишларга вақти ҳам йўқ. Дам олиш кунлари баъзан ўртоқлари билан кинога тушади, театрга боради… Кунда «Пул беринг» деб отасининг олдига борадиган тенгдошларига нималардир дегиси, тўғри йўл тутмаётганликларини тушунтиргиси келади…\nОта-она учун боласининг бахтидан бошқа нарса керак эмас. Бунинг учун улар жонларини гаровга қўйиб бўлса ҳам ҳаракат қилишади. Биз буни жуда яхши биламиз. Билганимиз ҳолда ҳар қандай истакларимиз йўлида уларни хатарга қўйишдан ҳам тоймаймиз. Қарз эвазига бўлса ҳам қизининг қимматбаҳо либоси учун пул топиб берадиган, ўғлининг тўйига у истаган санъаткорни, машиналарни олиб келадиган ота-оналар бор. Кўра-била туриб фарзандлар бундан оғринмайди. Аксинча, яна камчиликларини пеш қилади. Боласининг кўнгли ўксимаслиги, тенгдошларидан кам бўлмаслиги учун ота-она бор-будини беришга ҳам тайёр.\nЭҳтимол, Балзакнинг «Горио ота» романини ўқиган чиқарсиз. Унда асар қаҳрамони бечора чол — Горио ота ўз қизларининг бахти, шоду хуррам яшаши учун, кибор давраларда виқор билан юришлари йўлида ҳеч нарсадан қайтмайди. Ўзи қотган нон еб ўтирса ҳам, қизларига ҳамма нарсанинг яхшисини илинади.\nОхир-оқибатда бор бойлигидан ажраб, азоб-уқубатда ўлиб кетади. Суюкли қизлари ҳам оталарининг ўлимига келмайди. Асарда айтилганидек, у «оталик касали»га чалинган эди…\nБу каби фидойи оталарнинг борлиги яхши. Лекин фарзандлар ҳам шунга муносиб бўлишлари керак эмасми?\nЎхшатишимиз у қадар мос келмаса-да, бугунги “горио ота”лар дилбандларининг келажагига ишонармикан?\nБиз — ёшлар ўз хатоларимизни бажону дил бошқалар (тўғриси, ота-онамиз) бўйнига қўяверамиз. Ваҳоланки, аллақачон ўзимизни бошқара оладиган, мустақил иш юритса бўладиган ёшга етганмиз. Фақат ота-онанинг қўлига қараб қолиш яқинлашиб келаётган мағлубиятлардан (ўзи шундоқ ҳам мағлубиятларимиз кўп) дарак бермайдими?\nҲозир мен ҳам аямай ўзимга мана бу саволларни бера бошладим:\nЎзимни эплай оламанми?\nОтамдан қачон пул сўрамадим? (Ҳар ҳолда, бу савол нисбатан осонроқ.)\nҚачонгача бировнинг қўлига қарайман?\nОнамга дарддан бошқа нима совға қилдим?\nЯқинларимга ташвишдан бошқа нарсани ҳам илиндимми?\nОила мустаҳкамлиги йўлида озгина бўлса ҳам ҳисса қўшдимми?\nЭртага нима қиламан?\nҚачон ўзим учун ўзим яшашни бошлайман?\nЖавоблар бор. Аммо…\nСиз ҳам ўзингизга шу каби саволларни бериб кўринг, эҳтимол, мендан яхшироқ жавоб топа оларсиз.\nЖисмоний нуқсони бор, ногирон кишиларнинг интилишлари, бекорчиликдан қочиши, боқиманда бўлиб қолишдан ор қилишини кўриб, эшитиб ҳайрон қоласиз. Шу яримжоннинг ҳаракатлари ибрат эмасми? Яқинларимга малол келмаяпманмикан, деган безовта ўй уни тинч қўймайди. Яхшироқ ўйланг, ҳозирги ҳолатингизда турган-битганингиз малол эмасми?\n«Мактабни битирганимга 4 йил бўлди. Ўқишга кира олмадим. Афсуски, болаликда ҳунар ўрганмаган эканман. Лекин уйда бекор ўтиришни хоҳламадим. Ҳозир автомобил ювиш шахобчасида ишлайман. Баъзан танишларни кўрганда уяламан. Менинг ҳам тенгдошларим сингари яйраб юргим келади-ю, бунинг охири яхши эмаслигини биламан. «Ёмон иш қилмаяпман-ку», деган ўй менга таскин беради…»\nШу сўзларни айтган Нодир келгусидаги режалари ҳақида ҳам гапирди. Албатта олий ўқув юртига кирмоқчи. «Кўча болалари»дан фарқли ўлароқ унинг фикрлари теран, дунёқараши кенг. У «Ота-онамга оғирлигим тушишини истамайман» дея кўп бор таъкидлади…\nБу мавзу юзасидан кўплаб ота-оналар билан суҳбатда бўлдим. Уларнинг аксарияти «Ўз боламиз учун ёрдам берамиз-да» дейиш билан кифояланишди. Ўйлашимча, фарзандлари камчиликларини айтишни исташмади. Инчинун, ўзларининг хизматларини ҳам.\n— Тўғри, болаларимизнинг айтганини олиб беришга қурбимиз етмайди. Аммо, барибир, уларнинг кўнглига қараймиз. Фарзандларимиз ўзлари ота-она бўлмасидан олдин бизни тушунармикан? — дея хўрсинади Қурбон ака.\nЯна бир суҳбатдошим, икки фарзанднинг отаси Гъанижон Жўраэвнинг фикрлари бошқачароқ:\n— Мен бугунги ёшлар билан ўзимни ёшлигимдаги ҳолатим билан солиштириб кўрдим. Уларнинг олдида анча танг аҳволда эканман. Чунки ўша пайтларда бирор тилни ўрганмаганман. Биз тенги ёшларнинг кўпчилиги шундай эди. Ҳозирги ёшлар билан бизнинг ўртамизда жуда катта фарқ бор. Тўгъри, уларнинг орасида ота-онасини доим ташвишга қўядиган, дангасалари ҳам топилади. Барибир, уларни йўлга солиш бизнинг бурчимиз деб биламан.\nҲамма нарсани ота-онадан кўриш тўғри эмас. Ахир, ўзини-ўзи уддалаётган, бунинг устига, оила бюджети учун ҳисса қўшаётган ёшлар ҳам кўп-ку. Тошкентлик Марғуба Сиддиқова Ўзбекистон давлат жаҳон тиллари, Жаҳон иқтисодиёти ва дипломатия университетларини тамомлаган. Айни пайтда Хитойда таълим олмоқда. 2006 йили у «Хитой тили кўприги» халқаро талабалар танловида қатнашди. 50 та давлатдан 101 та турли миллатли талаба иштирок этган ушбу нуфузли танловда у фахрли 3-ўринни қўлга киритди.\nМарғубанинг бу борадаги фикрлари, табиийки, бизни қизиқтиради:\n— Фарзандини эркалашда ҳеч қайси миллат ота-оналари хитойликларга етмаса керак. Улар қонунан фақат битта фарзанд кўришлари мумкин бўлгани учун доим туғилган боласи атрофида парвона бўладилар. Истаган нарсасини муҳайё қиладилар. Шу билан бирга, ўсиб келаётган ўғил-қизга: «Бир кун келиб сен ҳам ўз боланг учун мана шундай шароитни яратиб беришинг, бунинг учун ҳозирдан ҳаракат қилиб, илмли бўлишинг шарт» деб уқтирадилар. Хитой ёшлари ҳар қанча эрка бўлмасин, бирор касб-корни эгаллашга, ўзларини ўзлари таъминлашга бор кучларини сарфлайдилар.\nХитойда ўқиш мобайнида, бу йилги танловда турли давлатлардан келган тенгдошларим билан танишиб, суҳбатлашиш имконига эга бўлдим. Уларнинг ҳаммаси ўз йўлини белгилаб олган. Ота-оналари қўлига қараб ўтиришни, дангасаликни ор деб билишади. Демоқчи бўлганим, ота-онам мен учун яшайди, деган тушунча билан вояга етган бола кўпинча ҳаётда ўз йўлини топишга қийналади. Бунга сабаб фақатгина дангасалик ва қўрқоқлик эмас, ота-онанинг ўта ғамхўр ёки қаттиққўллиги ҳам бўлиши мумкин.\nБизнингча, кўп нарса масъулиятга бориб тақаляпти. Ёшлар буни унутиб қўйишмаяптимикан? Инсон ўзини ўзи шахс қилиб шакллантириши керак эмасми? Бундай саволлар кўп. Мана, сиз оз бўлса-да шулар ҳақида ўйлаб кўришга ҳаракат қиляпсиз. Мурод эса ҳали ҳам уйдан пул кутяпти…\n← Аввалги Аввалги Амалсиз амаллар\nКейинги → Кейинги: Қўшнингиз тинчми?


АҚШ ва ЕИ Эронни огоҳлантирди\n28 июн 2022, Тошкент вақти: 14:27\nАҚШ ва Европа Иттифоқи етакчилари Эрон ўзининг ядровий дастуридан воз кечмаса, унга нисбатан янги чоралар кўришга тайёрлигидан огоҳлантирди.\nСловенияда бўлиб ўтган АҚШ-ЕИ саммитида ЕИ етакчилари билан учрашган АҚШ президенти Жорж Буш Эрон халқаро изоляцияга юз тутишни истамаса, ўз ядровий дастуридан воз кечиши лозимлигини таъкидлади.\n“Бир гуруҳ давлатлар эронликларга аниқ муждани юбориши мумкин. Яъни агар сиз жаҳоннинг уранни бойитиш ишларини тўхтатиш талабини писанд қилмасликни давом эттирсангиз, биз сизни яккалаб қўйиш ва керак бўлса янги санкциялар жорий қилишда давом этамиз, деган муждани юборишимиз керак”,- деди Оқ уй раҳбари.\nУранни бойитиш ишларини тўхтатишдан бош тортаётган Эронга қарши БМТнинг учта санкцияси жорий қилинган.


Манба: Париж теракти ташкилотчиларидан бири Голландиядан қидирилмоқда\n09:14 / 20.11.2015\nГолландияда ҳам Париж терактларининг асосий ташкилотчиларидан бири бўлгани гумон қилинаётган Салоҳ Аблисломни қидириш ишлари бошланди. Бу ҳақда қидирув ишларидаги манбасига асосланган ҳолда CNN хабар тарқатган.\nБироз олдинроқ, Франция бош вазири Мануэль Вальс ушбу шахснинг қайси давлатда экани ҳақида маълумотга эга эмаслигини билдирганди.\nШу вақтгача Салоҳ Абдисломни Франция ва Бельгияда қидиришаётганди.\nФранция полицияси хориж мамлакатларига ушбу террорчи ҳақидаги маълумотларни ва суратларни жўнатган. Унга тегишли бўлгани тахмин қилинган автомобил белгилари ҳам тарқатилган.\n18 ноябрь куни Парижнинг Сен-Дени туманида ўтказилган махсус амалиёт давомида теракт ташкилотчиларидан бири Абдулҳамид Абауд ўлдирилди ва янги терактларга тайёрланган гуруҳ қўлга олинди.\nЭслатиб ўтамиз, 13 ноябрь оқшомида Париж шаҳрида давомли терактлар содир этилди ва бу терактлар оқибатида 129 киши ҳалок бўлиб, 352 киши жароҳатланди. Шифохонадагиларнинг 99 нафари оғир аҳволда қолмоқда.


Tadbirkorlik faoliyatiga to‘sqinlik qilgan shaxslarga nisbatan jinoyat ishi qo‘zg‘atildi\nДастлабки суриштирувда, К.У. қўлга киритилган пул маблағларини шериги А.Х.га олиб бориб бериши кераклигини, у эса ушбу пулларни Қорақалпоғистон Республикаси ИИВ ходимларига бериши лозимлигини маълум қилди. Шунга кўра, шериги А.Х.га нисбатан қонуний чора кўришни, сўраб ариза билан мурожаат қилди.\nУшбу аризага асосан ўтказилган тадбирнинг навбатдаги қисмида фуқаро А.Х. жами 50 та юк машинасини навбатма навбат ЙПХ масканидан ўтказиб олишга келишиб, 10 та маҳсулот ортилган юк машиналари учун 35 млн. сўм миқдоридаги пул маблағларини олаётган вақтда, жиноят устида қўлга олинди.\nЎз навбатида, А.Х. тадбирни давом эттиришини маълум қилади ва ҳолат бўйича ариза билан мурожаат этади. Келишувга асосан, “Шадли аул” ЙПХ масканида хизмат олиб бораётган, Қорақалпоғистон Республикаси ИИВ ходими Р.Э. вақт оз қолганлиги ва тонг отгунигача улгуриш кераклиги айтиб, 3 та маҳсулот юкланган транспорт воситаларинигина ўтказа олишини билдиради. Аризага мувофиқ, ўтказилган тадбирда Қорақалпоғистон Республикаси ИИВ ходими Р.Э. фуқаро А. Х.дан пул маблағларини олган вақтда, жиноят устида қўлга олинди.